
Aprecieri critice despre poezia de 
meditaţie la Sorin Cerin 

9 


Ana Blandiana : "Poezia de meditaţie pe care o 
scrie Sorin Cerin nu este o versificare de adevăruri 
filozofice, ci o împletire de revelaţii despre aceste 
adevăruri. Iar raportul dintre intensitatea acestor 
revelaţii si îndoiala din care sunt construite 

9 9 

adevărurile este chiar piatra filozofală a acestei 
poezii. De altfel, secretul de a putea fixa fulgerul 
revelaţiei este o problemă la fel de subtilă ca şi 
aceea a păstrării energiei solare din zilele calde în 
cele reci." 

(Oglinda literara nr.163, iulie 2015, pag. 10998) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 

- Prof. univ. dr. Maria Ana Tupan 

"Meditaţiile lirice ale lui Sorin Cerin au ceva 
din amestecul paradoxal de disperare şi energie 
a revoltei din eseurile filosofice ale lui Emil 
Cioran. Sesizarea tragismului şi grotescului 
existenţei nu conduce la paralizie psihică, ci la 
nihilism exorcizant şi blasfemitor. Sfada cu 
“adulterinul Dumnezeu” - apelativ şocant dar 
foarte expresiv pentru idea de păcat originar al 
lui ... Dumnezeu care trebuie să fi zămislit 
lumea rea prin adulter cu Satana - capătă 
accente sarcastice în vignetele unei Biblii 
desacralizate, cu un Creator care meştereşte 
firmamentul la o masă de fierar şi un Diavol în 
care s-au contopit toţi frondiştii hippy-rap- 
punk-porto-ricani: 

[...] stelele alcoolice, ale unui Univers, lacom, 
meschin şi cinic, băute de Dumnezeu la masa 
Creaţiei, 

pe cerurile înlăcrimate ale Fericirii, mâzgălite cu 
graffiti de Diavol, 

Dacă poetul şi-a propus în poemul La un grătar, un 
exerciţiu urmuzian, reuşita e perfectă. Nu numai 
ingenioase salturi mortale pentru logica identităţii 
de pe un nivel ontologic în altul admirăm aici, ci şi 
tropismul de o barocă inventivitate al unui 
Eucharist pe dos, căci într-un univers al vieţii spre 
moarte, cel care se frânge e spiritul, cuvântul, 
pentru a revela un ... trup deleuzian, animalic, 

descris ca minuţioasa hartă anatomică a unui 
student medicinist. Poetul ne surprinde prin 
noutatea şi revelaţia definiţiei aforistice, căci, după 
primul moment de surpriză, acceptăm peisajul 
moralizat al timpului, cu un trecut mort, un viitor 
viu şi un prezent iluzoriu, contrar sentimentului 
comun că viaţa trăită e eul nostru cert, că doar 
prezentul există cu adevărat şi că viitorul e pură 
ipoteză. Cerin redefineşte fiinţa umană ca aflându- 
şi autenticitatea în multiplicarea mentală a realităţii 
teme şi ca proiect existenţialist". 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


■ Prof.univ.dr. Mircea Muthu "Disperarea 
de a găsi un Sens existenţei contemporane 
aluvionează testimoniul poetic al lui Sorin 
Cerin în care amurgul limbajului, asociat cu 
„clepsidra spartă” a timpului,este resimţit - cu 
acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai 
Oceanului nesfârşit, se automacerează la aceeaşi 
temperatură febrilă, de arc voltaic, enunţată - in 
nuce -de sintagma „ploilor de foc”. 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are 
nevoie mereu de majuscule. Cu majuscule, 
cuvintele pot să suporte accentele apăsate ale 
autorului care păşeşte, cu atâta energie, pe 
tărâmurile frumos traversate de cei înzestraţi cu 
harul preoţiei. Sorin Cerin ritualizează timpurile 
deconstrucţiei poetice, dacă e să înţelegem cum se 
cuvine desfăşurarea versurilor sub steagul titlului." 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara indoiala,reflexivitatea e dominanta 
creaţiei sale, prezidate de 

interogaţii,revolta,nelinişti si o dramatica cercetare 
a TĂCERII,topos al indoielilor,al cutezanţei si al 
aventurii spiritului in permananta cautare a 
adevărului;poezia sa urmeaza unei axiologii de un 
intens dramatism.E lirica lucidităţii,a meditaţiei si 
a lirismului autentic". 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. 
Gândirea poetică încearcă recuperarea lui, din 
fragmente disparate, readuse la un loc prin 
travaliul liric, închipuind o posibilă hartă 
reconstituită, fie şi fragmentar, a lumii, dar mai 
ales a fiinţei. Metaforismul neovizionarist este 
cadrul de referinţă al acestor poeme, traversate, 
când şi când, de parabole ale realului, "citit" în 
cheie simbolică, dar şi ironică. Cinismul lipseşte 
cu desăvârşire din versurile lui Sorin 
Cerin.Aceasta înseamnă că personajul liric ce 
cuvântă în paginile de faţă, mai exact conştiinţa 
lirică, pune o presiune etică asupra realităţii, 
forţând-o astfel să-şi asume propriile adevăruri 
uitate." 

(Oglinda literara nr.163, iulie 2015, pag. 10998) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 

Prof.univ.dr.Cornel Moraru'Profet al neantului 
existenţial, poetul face parte din categoria 
moraliştilor, rezumând într-o manieră fulgurantă 
precepte aforistice şi proiecţii aspre dintr-o viziune 
extatică de sfârşit de lume. Meditaţiile sale 
dezvoltă o retorică furibundă pe tema "nonSensului 
Existenţei", deşi exprimă mai mult îndoieli decât 
certitudini şi întrebări decât răspunsuri. Intensitatea 
implicării în acest demers liric atinge, pe rând, cote 
extreme: de la jubilaţie la sarcasm şi de la 
indignare, din nou, la extaz..." 

(Oglinda literara nr.163, iulie 2015, pag. 10998) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


- Lector univ. dr. Laura Lazar Zavaleanu 

Intelectual format la şcoala bucureşteană, dar 
simţind nevoia să se revendice, admirativ, de la 
modelul critic al şcolii clujene, unde îşi identifică 
modelele exemplare în profesorii Ion Vlad şi 
Mircea Muthu, Sorin Cerin îşi construieşte şi 
poezia intertextual, pentru că poetul Marilor 
Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după 
Poemele luminii) şi Arghezi. 

/v 

însuşi titlul volumului, Marile Tăceri, impune 
imperativul unui dialog implicit cu poezia lui 
Arghezi purtând acelaşi titlu. 

Căutărilor febrile din Psalmii arghezieni ale unui 
Dumnezeu chemat să se arate, le răspund aici 
interpelările fără odihnă ale unui apostat 
credincios, care se sfâşie, în pustia gândului şi a 
imaginii frânt oglindite de lumea declarată, între 
dragoste denunţatorie şi revoltă tandră, între 
blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, 
întregul lexic blasfemiant şi apocaliptic. O 
duplicitate izbăvitoare, în fapt, care - strigându-şi 
drama înstrăinării şi a introspecţiei ratate, ca şi 
neputinţa întâlnirii cu celălalt sau spaima 
suprapunerii cu el, într-o lume al cărei sens este 
rătăcit în „tenebrele lagărelor de idei”, la 
interferenţa unui timp şi unui spaţiu ajunse “la 
capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe 
masa olarului iubirii”. 

( Familia, Iulie 2015) (Destine literare, Montreal, 
Canada, nr.63-66, Apr.-Iun. 2015, pag.68 -74) 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia 
marilor întrebări existenţiale îşi caută un nou 
statut, construind, în texte care comunică subteran, 
un chip al omului interogativ. "Catedrala 
existenţei" are capcanele ei, "Adevărul absolut" 
pare de neatins, "Crinii albi ai adevărului" pot 
ucide, "dacă nu-şi aeriseşti cămara minţii", eul 
poetic descoperă mai degrabă un "Dumnezeu prea 
amar"... Toate acestea sunt expresii ale unei stări 
de mare tensiune interioară, în care luciditatea 
săgetează revelaţia şi limitează trăirea deplină a 
sensului existenţei". 

(Oglinda literara nr.163, iulie 2015, pag. 10998) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Prof.univ.dr. Dumitru Chioaru' Discurs profetic, 
filosofic sau poetic? - e greu de determinat în care 
se încadrează textele lui Sorin Cerin. Autorul le 
înglobează toate trei într-o formulă personală, 
aparent desuetă estetic, rostind însă cu suflu de 
poeta vates ultimele cuvinte dinaintea Apocalipsei. 
O apocalipsă în care lumea desacralizată şi 
dominată de false valori sfîrşeşte pentru a putea 
regenera prin Cuvînt". 

(Destine literare, Montreal, Canada, nr.63-66, 
Apr.-Iun. 2015, pag.68 -74) 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale 
cenuşii. Un întreg arsenal al modernităţii negative - 
căni ale pustiului, apa uitării, abatoare, sărbătoarea 
continuă a suferinţei, maimuţa de lemn putrezit 
etc., etc. - e chemat să denunţe, în versurile sale, 
"armele letale ale societăţii de consum" şi 
"ospiciul" alienării prin mercantilizare a existenţei 
noastre de fiecare zi. Tonul e apodictic, pasional, 
profetic, nu admite nuanţe sau replici. "Noii paşi ai 
credinţei" sunt enunţaţi peremptoriu ca speranţă a 
mântuirii colective, "lumina divină" se întrezăreşte, 
izbăvitor, la capătul încă îndepărtat al supliciului, 
însă, pe moment, poetul pare să fie preocupat 
exclusiv de retorica eschatologică, întrezărind 
decădere, demisie morală sau ruine cam peste tot 
pe unde-1 poată paşii sau privirile" 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Ioan Holban„Despre expresivitatea şi bogăţia 
înţelesurilor transmise Celuilalt prin tăcere a scris 
pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu 
Dumnezeu, în meditaţie şi în fulgerarea gîndului 

spre clipa Creaţiei. Poezia lui Sorin Cerin este a 
unui alt Cain rătăcind în pustie, păstrînd, încă, 
frânturi din bucuria edenică pentru a ieşi din 
”menghina” lumii unde omului căzut i se surpă 
orizontul sufletului în ploi de foc şi urme de 
plumb”. 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Theodor Codreanu„Sorin Cerin este un gânditor 
aforistic paradoxist, de o mare mobilitate a minţii, 
mânuind cu măiestrie antitezele, îmbinându-le 
oximoronic sau alternându-le chiasmatic în 
probleme cu mize majore din viaţa noastră 
spirituală şi socială. Poezia din Liberul arbitru este 
o prelungire a manierei sale de meditaţie, 
impregnând-o şi cu o doză potrivită de kynism (în 
sensul dat cuvântului de Peter Sloterdijk), reuşind, 
totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea 

într-o lume din ce în ce mai distorsionată valoric ( 
şi distorsionantă în acelaşi timp !), dispariţia unor 
repere fundamentale - atrăgând după sine 
interogaţii copleşitoare şi infinite nelinişti 
absenţa tot mai tulburătoare a unor Adevăruri care 
să deschidă calea spre Mântuire, îndoielile profund 
demotivante asupra Sensului Vieţii, absurd înălţat 
la rang de raţiune existenţială alimentează spaima 
şi angoasele poetului. Versurile sale dezvoltă astfel 
o veritabilă retorică a disperării, în care, aidoma 
unei insecte halucinate de Lumină, autorul 
lansează întrebări fără răspuns, caută confirmări 
acolo unde acestea au intrat de mult în disoluţie, 
navighează îndurerat dar lucid printre imagini şi 
metafore de elevată şi convingătoare pregnanţă, 
construieşte scenarii apocaliptice despre Viaţă, 
Iubire şi Moarte...” 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Eugen Evu:"...cărţile par a fi obiecte de cult- 
cultură-proprie testamentară ale unui ceremonial, 
...al neo-cunoaşterii, platonic-socratice sub semnul 
“Guvernământului General al Genezei” bunăoară. 
Ceea ce merită considerat este şi imperativul 
transparent al autorului de a comunica în limba 
natală, românească. Singurătatea atribuită Sacrului 
este totuşi a fiinţei umane în ipostaza ei reductivă, 

a condiţiei umane....Cum Vinea scria, poetul vede 
idei ale sale, sau oglindire în ‘odaia cu oglinzi’ a 
bibliotecii universale. Un destin desigur personal, 

/V 

in mare parte asumat, nota bene.In volumul 
Politice, la extrema lui H.R. Patapievici poetul este 
bine-ştiutor al problemei eliadeşti, al “căderii 

/V 

umanului în zoon politikon”...Intre raţionalism şi 
iraţionalism, Sorin Cerin navighează pe Oceanul 
Interconnection." 

(Destine literare, Montreal, Canada, nr.63-66, 
Apr.-Iun. 2015, pag.68 -74) 

CUPRINS 


1. A fi poet 

2. La farmacia Universului 

3. Minciuna unui Adevăr 

4. O Inimă 

5. Cai fără dinţi 

6. Temele Destinului 

7. Haos al ordinii desăvârşite 

/V ’ 

8. Intr-un panou electric 

9. Clădiţi din întuneric 

10. Ţărmul Infernului si al Paradisului 

11. Prin venele pădurii 

12. Pe grătarele închisorilor din noi 

13. Gară pustie şi dărăpănată 

14. Viaţa de Apoi aici 

15. Mafia Cerurilor 

16. Perversiuni în grup 

17. Paie 

18. Scuipat de mocirlă 

19. Lemne de foc 

20. Trupuri de oale sparte 

21. Viperele Cuvintelor 

22. Eroi de Clipe 

23. La cununia Despărţirii 

24. Paradis si Infern 

5 

25. Orizont bătrân 

26. La rădăcinile tălpilor 

27. în pieţele Democraţiilor 

28. Destin condamnat 

29. Pronii 

30. Lacrimi de amante părăsite 

31. Existenţă castrată 

32. La macerat 

33. Tonul pescuit de corăbiile Confuziei 

34. Pe gardurile cimitirelor de Speranţe 

35. Respiraţia unei Priviri 

36. La parada militară 

37. Plante aromatice 

38. Dator vândut 

39. Limbile ceasurilor şerpi 

40. Ierni amante 

41. Dumnezeu, Satana, Bine şi Rău 

42. Răbdare 

43. Benefic şi Malefic 

44. Statui biblice 

45. Lângă podul Speranţei 

46. Spiritualitatea contemporaneităţii 

47. Născute cu dedicaţie 

48. Se ascund în Moarte 

49. în săluile de dans 

50. Comentarii tardive 

51. Când ne-a violat Dumnezeu 

52. înainte de a realiza că existăm 

53. Ridurile fluviilor de remuscări 

54. Membrele memoriei 

55. Goana după Fericire 

56. Podea impersonală 

57. Microscoape 

58. Curcubee ţipătoare 

59. Pe braţe paralizate 

60. Medalie de aur 

61. Singurătate de stea 

62. Pâinea aburindă a Fericirii 

63. Sănătate şi prosperitate 

64. Catafalcele unor Destine 

65. Existenţă bancară 

66. Mafii de Compromisuri 

67. Ora exactă a Morţii 

68. Ochi de Ocean 

69. Zidarii închisorilor de Vise 

70. Vocile nenăscute încă 

71. Ceas biologic defect 

72. înainte să adoarmă 

73. Cămaşa însângerată 

74. Stele date la amanet 

75. Descompunerea suferinţei 

76. Atunci când paşii Libertăţii 

77. Cultul personalităţii 

78. Personaje defecte 

79. Hazardul controlat perfect 

80. Letargie apocaliptică 

81. Daruri rupte 

82. Gelozie de clepsidră 

83. Pereţii Uitării 

84. Maşină criminală 

» 

85. La mesele vorbelor goale 

86. Oglinzile paralele ale Privirilor 

87. într-o depresie profundă 

88. Nicovala 

89. Invidiile străzilor 

90. Fiinţa Justiţiei 

91. Greierii unor Virgule 

92. La procesul de stabilire a paternităţii 

93. Poliţie sentimentală 

94. Verdict 

95. Paşi de carton 

96. Trubadurii promisiunilor 

97. Nicăieri, niciodată 

98. Zori de aramă 

99. Nori de cearcăne 

100. Muzeul trăirilor pierdute 

101. Stele de gânduri 

102. Pleoape închise 

103. Data unei întâlniri 

104. Silnicie 

105. Nori orfani 

106. Un Dumnezeu şomer 

107. Reparaţii costisitoare 

108. Cearşafurile pasiunilor 

109. Fericirea din Paradis 

110. Apa Trecutului 

111. Pictorul Iluziei Vieţii 

1) A fi poet 


A fi poet, 

înseamnă a te droga mai mult cu Existenţa, 
decât o fac ceilalţi, 
şi a te ruga, 

unui Dumnezeu al Iubirii, 
pe care-L cunoşti numai tu, 
chiar dacă-ţi face numai mizerii, 
în coşul de gunoi al Ispăşirii, 
unor Clipe pe care, 
nu le-ai cunoscut niciodată la faţă, 
dar te reclamă că le-ai violat, 
intimitatea, 

Eternităţilor. 

A fi poet înseamnă înainte de toate, 
a fi Fiinţa, 

care ne fumează Timpul, 

la colţul unei străzi, 

care ne-a născut Maternitatea, 

unor manichiuri, 

ce nu mai acceptă verighetele, 

Adevărului Absolut, 

din inimile bătute ale Fericirii. 

A fi poet, 

înseamnă a fi carnavalul sângelui înfierbântat, 
care se scurge peste Singurătăţile unor Inimi, 
care şi-au greşit demult cariera de a mai discerne, 
în cota bătăilor de Clipe, 
ce ne-au mâncat Sufletele, 
cu sosul lor amar de Suferinţă. 

2) La farmacia Universului 


A răcit Dumnezeu pe muntele Coşmarurilor, 
atunci când ne-a pus să-i cărăm Iluziile Vieţii, 
în desagii propriilor conştiinţe, 
atât de grei, 

încât au devenit pietrele de moară ale Fericirii, 

şi cele de hotar, 

ale înstrăinării de noi înşine. 

La farmacia Universului, 
nu se mai găseau pastile, 
de vrăjeli religioase, 
pe folii existenţiale, 
ce urmau să fie rupte, 
din stelele căzătoare, 
care şi-au curmat Destinul, 
sub porţile ferecate ale Eternităţii. 

în locul lor era bună şi o duşcă de tărie, 
cu cât mai multe stele alcoolice, 

care să încălzească Contemplarea Marelui Creator într-atât, 
încât să poată sufla în Lumina Divină a Fiinţei, 
stingându-i pentru totdeauna, 
suferinţa Cunoaşterii Păcatului Originar, 
pe care i-a pricinuit-o, 
născând-o om. 

3) Minciuna unui Adevăr 


Nimeni nu-i poate cere Zilei Fericirii, 
să nu se împreuneze cu Orizontul Viciilor, 
iar Nopţii Pasiunilor cu Stelele Zâmbetelor, 
în caruselul ameţitor al sexului Iluziilor Vieţii, 
ce va naşte noi atribute Păcatelor Originare, 
prin nou născuţii maternităţilor de Verbe, 
ale căror fraze pompoase, 
se vor dovedi a fi nişte simple triluri ratate, 
de lebădă a Meritocraţiei, 
pe patul unei morţi, 
ca va face parte, 

din cel mai modem mobiler al Deşertăciunii, 
pe care Destinul Lumii îl va achiziţiona, 
la preţ de speculă, 

pe tejgheaua altarului unei Credinţe, 
a Cuvintelor de gheaţă, 
care se pun în vinul Privirilor fierbinţi, 
pentru a nu incendia Minciuna, 
unui Adevăr, 
al Singurătăţii. 

4) O Inimă 


Rostiri scrise de norii incertitudinilor, 
pe foile de vise, 

din scrisoarea cerului unui Sentiment, 
pe care nici o virgulă nu-1 mai poate mulţumi, 
în caverna tenebroasă unde-şi petrece Singurătatea, 
din mijlocul atâtor mulţimi de întrebări, 
compuse, descompuse, combinate, 
tratate de fiecare dată cu vinul unei Uitări, 
căreea îi face curte greierele Desfrâului, 
cu propria-i Conştiinţă, 
din cartierul rău famat al paşilor, 
care şi atunci când nu se intersectează, 
se calcă în picioare unii pe alţii, 
pentru cea mai mică avere de Zâmbete posibile, 
pe care ar putea-o deţine, 
în buzunarul peticit al speranţelor, 
o Inimă. 

5) Cai fără dinţi 


Se pare că ne-am născut, 
în zodia unor Cai liberi fără dinţi, 
ce nu-şi mai pot mesteca în tihnă, 
nici puţinele clipe date de ovăzul Existenţei, 
din care se fabrică, 
cea mai bună bere de legi amare, 
ale Societăţii de Consum, 
băute de Deşertăciune, 
pe hipodromul unui Noroc al Morţii, 
pe care aleargă într-o cursă nebună, 

Caii adâncurilor fiinţelor noastre, 
ai căror vârstă, 

se calculează după urechile ciulite, 
ce au surzit, 

când au auzit de virginitatea Moralei, 
din închisorile adânci, 
ale sufletelor înstrăinării de Sine, 
sau după ochelarii negri, 
ţintuiţi pe căpăstrul virgin al Fericirii, 
din piele groasă de iapă prostituată, 
a unei Zile, 

ce şi-a pierdut simţirea, 
de când Iluzia Vieţii, 
ne arăta, 

frumuseţea şi destoinicia, 
unei Lumi a Infernului. 

6) Temele Destinului 


Alături de bine şi rău ar mai fi un al treilea element, 

dacă lumea ar fi cu adevărat tridimensională, 

şi nu o o simplă hologramă, 

însufleţită de Lumina Divină, 

care se reflectă în existenţa noastră bidimensională, 

dând naştere profunzimii, 

ce naşte Conştiinţa Iluziei Vieţii la oamenii, 

supuşi Cunoaşterii, 

Morţii, 

pentru care sensul fericirii, 

constă adesea în avuţia şi desfrâul unei Morale, 

pe post de barman, 

care ne serveşte cu toate licorile ce i-au minţile, 

a ceea ce a mai rămas, 

din Adevărul naşterilor noastre, 

pe coala albă de hârtie a Timpului, 

unde-şi scrie Destinul temele la lecţia de Viaţă, 

spre a nu rămâne repetent la nesfârşit, 

în clasa Lui Dumnezeu, 

Atoateştiutorul. 

7) Haos al ordinii desăvârşite 


Atunci când vor arde statuile dărâmate de Conştiinţă, 
Lumea va deveni o parte de Adevăr, 
iar cimitirele de Vise, 

vor fi înlocuite cu ploile de foc ale Fericirii, 

unite în lacul Trăiniciei, 

pe care vor pluti Gândurile fără număr, 

devenite legiuni de îngeri ai Simţirilor, 

ce nu vor mai avea nevoie de biserici, 

pentru a-şi spăla Păcatele Originare, 

ci de orizonturile nesfârşite ale Inimilor, 

care-şi vor bate covoarele existenţiale, 

pline de praful Pustiului şi Singurătăţii, 

curăţindu-le pentru totdeauna, 

de Societatea de Consum şi alienare, 

devenind ceea ce Dumnezeu şi-ar fi dorit prin Creaţie, 

o imperfecţiune perfectă sau haos al ordinii desăvârşite. 

8) într-un panou electric 


Ne-am născut a fi rezistenţe, 

într-un panou electric al Deşertăciunii, 

unde au loc mereu scurtcircuite de răspunsuri, 

atunci când energia întrebărilor este prea oscilantă. 

Prin noi trec toate arcele voltaice ale Luminii Divine, 

de la însingurare la fericire, 

doar pentru a da sens Spiritualităţii, 

prin care suntem forţaţi să înotăm, 

căutând un ţărm, 

care nici măcar nu ştim dacă există. 

9) Clădiţi din întuneric 


Fiecare Lanţ are destinul său, 
într-o Lume a verigilor, 
unde ne legăm unii de alţii, 
respirându-ne cătuşele de Cuvinte, 
care ne ţintuiesc gândurile, 
de gratiile unor Priviri pierdute, 
în închisorile adânci, 

din sufletele pustiite de nonsensul existenţial, 
al întunericului, 
din care suntem clădiţi, 
ce fierbe în oalele, 
sub presiune ale Speranţelor, 
de a evada din orbirea bisericilor, 
cu Mântuitor liberat mai demult decât Vremea, 
Străinului din noi, 
neştiind că odată ajuns, 
la Lumina Divină puternică a libertăţii, 
însuşi trupul lui de întuneric, 
se va topi asemeni unei lumânări a Visului, 
din zorii Dimineţii, 
aşezată pe altarul Deşertăciunii, 
pe care ne purtăm crucile propriilor Destine. 

10) Ţărmul Infernului şi al Paradisului 


Cât de mult să fi retuşat Adevărul, 
propria noastră Realitate, 
care este o Minciună sfruntată, 
spusă de Iluzia Vieţii, 
ca să poată stăpâni Existenţa? 

Cât cântăreşte Conştiinţa, 
în privirile pierdute ţi oarbe ale unor sfinţi, 
din icoanele afumate şi înegrite de vreme, 
ale sufletelor noastre? 

Pe care ţănn al infernului din noi, 
s-ar afla porţile Paradisului, 
ce stă ascuns, 
timorat, 

spre a nu fi descoperit, 
de plăcerile, dorinţele şi voinţele, 
acestei Lumi, 
care l-ar distruge, 

imediat ce-ar pune piciorul Viciilor, 
pe pământurile lui? 


31 



SORIN CERIN - A FI POET 


11) Prin venele pădurii 


Potcoave pierdute-n oţelul Norocului, 

stau părăsite şi îndoliate, 

sub praful stelar al unui Destin, 

pe care nici o Crâşmă a Patimilor, 

nu-1 poate înţelege, 

atât de murdar şi izgonit pare, 

atunci când plouă cu lacrimile focului, 

devenind mocirlă de Cuvinte, 

prin venele pădurilor tăiate ale Fiinţelor, 

unde strigă mut, 

cerând ajutor, 

unica rădăcină de Inimă rămasă, 
ca piatră de hotar, 
a Iluziilor Vieţii. 

12) Pe grătarele închisorilor din noi 


Cerul simţirii, 

îşi spală norii întrebărilor, 

încercând să-şi găsească un răspuns, 

privindu-şi palmele muncite de virgule, 

văduvite de fraze, 

înjosite de verbe, 

lăsate însărcinate de substantive necunoscute, 
şi puse în cele din urmă, 
să spele podelele Iluziei Vieţii, 
pentru a da strălucire Stelelor, 
ce-şi construiesc vile somptuoase de zodii, 
în curţile cărora, 

vor să deschidă bordeluri de trăiri, 

în care să presteze cu condicuţă de cod penal, 

Moralele vremurilor tulburi, 

ale unui râu al actualităţii, 

ce-şi varsă toate apele reziduale ale Existenţei, 

în ţărâna care a întrupat Fiinţa, 

pentru a construi Societatea de Consum Mocirlă, 

care să producă, 

cât mai multă carne de vise prăjite, 
pe grătarele, 
închisorilor din noi. 

13) Gară pustie şi dărăpănată 


Cu toţii avem, 

vârsta şi ierarhia Stelelor de îngeri, 
pe care-i merităm, 
să cadă în prăpastia Destinului, 
atunci când vom avea nevoie de Lumina Divină, 
care să ne îndrume prin întunecimea Nefiinţei, 
paşii lagărelor de Cuvinte din suflete, 
ce vor să-şi ia zborul, 
către aripile Eternităţii, 
ce nu-i poate aştepta la nesfârşit, 
în gara pustie şi dărăpănată, 
a adâncurilor din Dumnezeul, 
care se află clădit, 
în simţirile noastre, 

şi pe care nu am mai reparat-o niciodată, 

nu fiindcă n-ar fi existat, 

trenuri întregi de întrebări şi Dorinţe, 

care să tragă şi pe liniile ei moarte, 

ci fiindcă la nici una dintre acestea, 

nu s-ar fi găsit vreodată răspunsul potrivit, 

dat fără să afle Iluzia Vieţii, 

în apele căreia ne spălăm Deşertăciunea. 

14) Viaţa de Apoi aici 


Ne e dat să zburăm printre golurile de aere, 
pe care şi le dau unii altora, 
dând impresia drumului pietruit, 
cu fraze pompoase şi răsuflate, 
pe care roţile Iluziilor Vieţii tresar, 
de-ţi vine să-ţi verşi, 
toate frumuseţile şi bogăţiile, 
marasmului existenţial, 
din ulciorul propriului Destin, 
dus prea des, 

la izvorul unei înţelepciuni, 
ce pare că se adapă cu apa sărată, 
a oceanului unui Necunoscut, 
rece şi impersonal, 
încât nu poţi bea din ea, 
nici măcar o înghiţitură, 
care să-ţi potolească, 
setea străfundului Conştiinţei tale, 
de muritor al Vieţii de Apoi, 
pe care o trăieşti, 
aici. 

15) Mafia Cerurilor 


Seifurile Viselor Lui Dumnezeu, 
care stau la baza Creaţiei, 

Cuvintelor ce vor fi Primordiale, 
nu pot fi deschise decât de Diavol, 
unicul în măsură, 

să rememoreze codurile genetice complicate, 
ale fiecărei Fiinţe, 

zămislite din noroiul argilos aşezat cu evlavie, 
pe masa olarului Iluziilor Vieţii, 
care-şi usucă oalele şi surcelele Existenţei, 
în cuptoarele Infernului, 
de unde Dracii scot profit maxim, 
pentru fiecare suflare, 
ce e gata să iasă pe rampa, 
maternităţilor groazei, 
din Societăţile de Consum, 
dezastre de reuşite şi calamităţi de fericiri, 
aşteptând ca mai apoi, 

toate vasele trecute prin ciururile întâmplărilor, 
să se spargă, 

ca pentru strângerea lor prin cimitirele Amăgirilor, 
să perceapă alte şi alte taxe, 
pe care să le împartă frăţeşte, 
cu Dumnezeul cel cinstit, 
fără să se înşele unul pe altul, 

ştiind că orice verigă nefuncţională din Mafia Cerurilor, 
ar duce la dezastru. 

16) Perversiuni în grup 

Care este vârsta unei comori ce şi-a uitat trecutul, 
printre violatorii de Clipe, 
ce nu le pot accepta Eternitatea, 
unde şi-ar fi regăsit Adevărul Absolut, 
al propriei lor identităţi? 

Să fie abia născută sau moartă, 

Ziua pierdută la pokerul sexului, 

Cerului sacru cu Norii profani, 

dincolo de orice îndoială, 

unde umerii Timpului, 

cad odată cu ploile de foc ale Vremurilor, 

pe lacul degeneraţilor de smoală, 

ce încă mai construiesc drumuri, 

cu mai multe benzi prostituate, 

ce-i fac perversiuni în grup, 

unui Destin, 

care făcuse un grav accident de circulaţie, 

în inima unei Iubiri, 

incendiate, 

pe florile unui Zâmbet, 
încremenit şi îngheţat, 

al Omului cu Coadă Penală de Zăpadă Civilă topită, 
după spiritul Primăriilor care cunună, 
cele mai diverse şi înstărite Infracţiuni, 
ce par a fi hrana nemuritoare, 
pe care o consumă, 

Străinul sufletelor noastre, 

la Cimitirul Patimilor, 

pe care Viciile existenţiale ale Omenirii, 

nu le pot înţelege, 

decât atunci când Lumea de Apoi, 

devine cea de mâine. 

17) Paie 

Fraţi de copite roase, 

ce-au împărţit aceeaşi potcoavă de suferinţe, 
care în loc să ne aducă norocul chior, 
al Ielelor de Patimi, 
ce aprindeau râurile Fericirii, 
cu chibriturile ude ale Iluziilor Vieţii, 
ne legau cu lanţurile Simţămintelor, 
de trunchiurile Dorinţelor, 
şi ne lăsau toată noaptea din viaţa unei biserici, 
să ne dezlegăm Păcatele Originare ale tălpilor, 
ce ne călcaseră în genunchii Zilelor vieţile, 
pe care le-am fi aşteptat, 
la altarul turbat al câinilor Clipelor, 
care nemaifiind legate în lanţuri de Timp, 
au sărit să ne muşte la stâna Mântuitorului, 
în ale cărui Iesle, 
ne-am născut Bisericile, 

fără să ne dăm seama că paiele pe care ne aflam. 

putreziseră atât de mult, 

încât deveniseră grătarul, 

pe care ne prăjeam carnea Cuvintelor, 

ce nu se vor mai naşte vreodată, 

în data de Ignat, 

unde Corupţia şi Deşertăciunea, 

se cer înjunghiate, 

pentru a face din carnea porcilor de Ani, 
cămaţi de Vise, 

fierţi la oala unei busole a Recunoştinţei, 
care nu mai arată calea către Mântuire, 
mai demult decât orice Vreme, 
a Vremurilor. 

18) Scuipat de mocirlă 


Licurici ai întunericului, 
ne oropsesc lumina Adevărului Absolut, 
cu sclipirile lor, 
de găuri pătimaşe negre, 
în care se amăgesc, 
stelele Ierarhiilor să intre, 
pentru a-şi consuma ce le mai rămâne, 
din oiştile roase, 
pe care sunt trase în ţeapă, 
mormintele Galaxiilor de Vise, 
ce voriau să devină carele alegorice, 
ale Cuvântului Creaţiei, 
care s-a întrupat în scuipatul de mocirlă, 
ales de Dumnezeu, 
pe frunţile Conştiinţei, 
unei Existenţe, 
a Morţii. 

19) Lemne de foc 


Câte lemne de foc, 

să mai bag în soba sufletului tău, 

pe gerul ăsta de smoală topită, 

care-şi toarnă toate simţămintele, 

în asfaltul gândurilor, 

care ne va clădi drumul, 

întâlnirii? 


Ştiu că nu vrei să 11 clătinată, 

de stâncile Privirilor ascuţite, 

pe care le-aş aşeza pe drumul unui mariaj, 

chiar dacă devin pietre de moară şlefuite, 

agăţate de gâtul unei Iubiri, 

ale cărei împotriviri, 

ar dori să înoate cu noi, 

pe lacul Fericirii, 

ştiind cât de greu este plumbul, 

unui singur Zâmbet adevărat, 

care a devenit dintotdeauna, 

o verigă a lanţului Morţii? 

20) Trupuri de oale sparte 


Urme de Vânt, 

înflorite cu petalele Deşertăciunii, 
sunt puse în părul cenuşiu al Norilor, 
spre a-i duce, 
la biserica unui Destin, 
răstignit dintotdeauna, 
în sufletele noastre, 
unde să fie căsătorite, 
cu Furtunile unor Remuşcări, 
pe care nici valurile Fericirilor, 
nu le pot ocoli, 
de ţărmurile unor întrebări, 
ce-şi găsesc întotdeauna Moartea, 
în cimitirele răsadurilor de Zâmbete, 
din sălile de aşteptare, 
ale gărilor de Zile, 
orfane trenurile Clipelor, 
cu linii ferate de Vise ruginite, 
din care dacă mâncăm, 
ne intoxicăm Speranţele, 
cu noi aripi de păsări călătoare de Priviri, 
ce nu se vor mai reîntoarce niciodată, 
în trupurile de oale sparte, 
ale ţărânii din Amintirile, 
ochilor unor Dorinţe. 

21) Viperele Cuvintelor 


Cosaşii Morţii, 

îngenunchează pe firele de iarbă ale Singurătăţii, 
dorind să le taie, 
rădăcinile de migdale amare, 
ale unei Libertăţi, 

plecată odată cu viperele Cuvintelor, 

să muşte aripile unor Speranţe, 

ce n-aveau voie să zboare, 

în ţinuturile otrăvite, 

ale Destinului însetat de puterea Vieţii, 

într-un deşert plin de promiscuitate, 

ce aparţine Societăţii de Consum, 

unde apa purificatoare şi dătătoare de suflare, 

a Adevărului, 

pare că lipseşte cu desăvârşire, 

fiind înlocuită cu drogurile unor reclame, 

ce par mai luminoase, 

decât întunericul, 

ascuns în sufletele obosite, 

ce nu mai pot spera la nimic. 

22) Eroi de Clipe 


Pleoapele din scoarţă de copac, 
ale Orizontului, 

se închid pentru misterele Nopţii, 
ce va lăcrima cu stele căzătoare, 
fiecare şoaptă de alint a Amintirilor, 
ce-şi cuprind regretele pădurilor de Promisiuni, 
tăiate de privirile neînţelegătoare ale Timpului, 
care a orbit de dincolo de Vremea Vremurilor, 
ca să nu vadă, 

năframa cernită a unui Răsărit, 
legată de paturile de cruci proaspete, 
aşezate milităreşte, 
în cimitirul eroilor de Clipe, 
fără nume sau naşteri, 
din inimile noastre. 

23) La cununia Despărţirii 


Uşi întredeschise, 

înnebunesc curenţii electrici ai paşilor, 
călcaţi de aerul nervos, 
ce tocmai pare că şi-a amanetat puterea, 
unei clanţe cu nume de închisoare, 
ce nu mai lasă să treacă, 
nici un piuit de vrabie a unei Virgule, 
care mai ciuguleşte pe ici pe colo, 
bunăvoinţa unui Zâmbet, 
care şi-a măcinat la Moara Iluziei Vieţii, 
până şi ultimele sentimente, 
pe care le mai avea, 
în portofelul sufletului, 
ce-1 pierduse de câteva ori, 
la starea civilă, 
unde se cununase, 
cu Despărţirea. 

24) Paradis şi Infern 


Reclamaţiile de la înalta poartă a Paradisului, 
par a nu fi rezolvate de către nimeni, 
întrucât toţi cei de acolo, 
nu mai vor să se ocupe şi cu treburi de Infern, 
odată ce sug mierea Pasiunilor pe care şi le doresc, 
fiindu-le permis absolut orice, 
unii vor să fure diverse Iluzii ale Vieţii, 
alţii să nu mai fie lege, 

alţii ca dreptatea să devină numai de partea lor, 

sau să facă sex cu Clipe prostituate, 

atâtea şi atâte alte dorinţe, 

încât până şi locatarii Infernului, 

s-au văzut întrecuţi de cei din Paradis, 

şi au decis, 

că n-ar vrea pe frumoasele Câmpii Elizee, 
pentru nimic în lume, 
dacă oricine îşi poate dori absolut orice, 
preferând să rezolve ei, 
reclamaţiile cu intrarea în Paradis, 
doar că de data asta, 
nimeni nu se mai înghesuia, 
pe tărâmul tuturor posibilităţilor, 
ci toată lumea îşi dorea numai Infern. 

25) Orizont bătrân 


Scorburile Cuvintelor, 
au devenit neîncăpătoare, 
pentru familiile de ciocănitoare ale Anilor, 
care ne ciocănesc frunţile gândurilor, 
din urechile acelor care ne înţeapă Conştiinţa, 
spre a făuri, 

noi potcoave de Vorbe Goale, 
pe care să le ataşăm, 
de copitele norilor de Regrete, 
cu care vor zbura caii de foc ai Iubirilor, 
peste zalele grele de rit medieval, 
ale unui Orizont bătrân şi gârbovit, 
mereu apus, 
înroşit de ploile de foc, 
atâtor promisiuni neonorate vreodată, 
de Zilele care-1 mint mereu, 
că se vor mai întoarce, 
dar nici una nu a mai revenit vreodată, 
după ce a plecau cu caleaşca Nopţii, 
spre cimitirul Amintirilor. 

26) La rădăcinile tălpilor 


Câte Zile să fi numărat Destinul, 

încât a ajuns să scrie biblia unui Mântuitor, 

a cărui matematică stă în piroanele simţirilor, 

cei însângerează mâinile trădării, 

pe o cruce ofilită de regrete, 

şi plânsă de sexul opus, 

ca fiind o Stea, 

desprinsă din sânii lăptoşi, 

ai unei Galaxii de mistere, 

care suge la rădăcinile tălpilor Iluziei Vieţii, 

tot sângele scurs din durerile facerii, 

unei Lumi ce n-ar fi avut nevoie, 

de un Dumnezeu milostiv, 

dacă esenţa ei n-ar fi constat, 

în Păcat. 

27) în pieţele Democraţiilor 


Când aripile libertăţii devin legume, 
vândute în pieţele Democraţiilor, 
vorbelor goale, 
ce vor găti din ele, 
ciorbe de promisiuni, 
legate cu ghiulelele sosului de plumb, 
tras din gloanţele Destinului chior, 
care şi de data asta, 
îşi ţinteşte în mod inexplicabil, 
farfuria de suferinţe, 
pusă pe mesele nenumăratelor Păcate, 
care se hrănesc la cantina Absurdului, 
cu noi meniuri din cartea de bucate a Prostituţiei, 
angajată model, 
care serveşte exemplar, 
reţeta de vis, 
a fiecărei Zile. 

28) Destin condamnat 


Norul de lăcuste a întrebărilor, 

se năpusteşte de fiecare dată, 

la amvonul Răspunsurilor, 

care predică slujba de aducere a ploilor de foc, 

pe câmpiile năpădite de secetă sentimentală, 

din sufletele amorţite de drogurile Iluziilor Vieţii, 

ce încă mai speră, 

să-şi poată aprinde flăcările dragostei, 
în căminul special conceput, 
de către Destin, 

ce pare că şi-a luat vacanţă pe vecie, 
de la munca silnică, 
la care a fost condamnat, 
de Dumnezeul Străinului din noi. 

29) Pronii 


Pene de vise, 

vândute bordelurilor de plăceri, 
pentru a rescrie carnea scrisorilor, 
adresate în secret unui Dumnezeu, 
ca să ştie că Durerea, 
ne costă mai mult decât Fericirea, 
pe care n-o mai cumpără nimeni, 
nefiind la modă, 

în târgul Apocalipsei de Consum, 
inimi şi speranţe, 
fardate cât mai ţipător, 
de Prostul Gust, 
cel care hotărăşte, 
cine şi cum anume trebuie premiat, 
la concursul de frumuseţe sentimentală, 
ţinut în fiecare an de rugăciune, 
în sala mare a Desfrâului, 
unde se aşteaptă sosirea Proniilor, 
ce nu vin niciodată. 

30) Lacrimi de amante părăsite 


Zeii ştirbi ai Regretelor, 
şi-au pierdut măselele minţii, 
în luptele pentru redobândirea tronului, 
unor Iluzii ale Vieţii, 
ce au obosit să le tot arate, 
câtă silnicie trebuie să îndure, 
pentru a deveni la fel de profitabili, 
ca bisericile actuale, 
ale Societăţii de Consum, 
ce practică cel mai înalt marketing religios, 
în reclamele cu Infernuri sau Paradisuri, 
unde biletele Depravării, 
pentru un sejur de cât mai multe stele, 
căzute pe epoleţii Absurdului, 
se vând ca pâinea caldă a Plăcerilor, 
din bordelurile Conştiinţei, 
tăiată în bucăţi, 
pe altarele Viciilor, 

spre a fi unsă cu licoarea dătătoare de viaţă, 
a unor Lacrimi de amante părăsite, 
de către soţii Sacralităţii adulterine, 
spre a fi vândute în bazarul Zilelor, 
ca sclave sexuale, 

pentru a masa membrele înţepenite ale Desfrâului, 
ce tocmai ne hărăzeşte o nouă Biblie, 
mult mai prielnică jocurilor de noroc ale Soartei, 
care tocmai pare că ne-a pierdut Fericirea. 

31) Existenţă castrată 


Toate zebrele sensurilor giratorii de întâmplări, 
şi-au tras freze dungate, 
la modă în lumea dictatorială a Democraţiilor, 
pe pajiştile părului unor Gânduri, 
ce abia mai reuşesc să treacă, 
peste trecerile de pietoni ale Compromisurilor, 
care ne leagă malurile inimilor, 
despărţite de un fluviu al gheţurilor veşnice, 
pe care le inicinerăm odată cu Trecutul, 
la morga de Patimi ruginite, 
ce încă mai speră să mai poată bea, 
întregul potir otrăvit al Deznădejdii, 
unei Lumi la fel de bolnave, 
precum sunt şi nenăscutele Zile, 
ale căror cezariene de dorinţe, 
au devenit o obişnuinţă, 
a Forcepsurilor de Iluzii ale Vieţii, 
care ne castrează Existenţa. 

32) La macerat 


Când Dumnezeu şi-a lăsat la macerat Durerea, 

nici o gazetă bisericească, 

cât se poate de democratică de altfel, 

nu a scris un articol, 

despre spitalele Groazei, 

unde strigătele mute ale Conştiinţei, 

devin monede de tortură, 

pe paturile Compromisurilor, 

ce nu pot să-şi doannă, 

somnurile de veci, 

în cerşafurile unor Insomnii, 

ale Creaţiei, 

sfătuită să se sinucidă, 

în sufletul cernit al Norocului, 

care şi-a pierdut cazinoul Vorbelor Goale, 

pe altarul unui bordel, 

ctitorit de o Promisiune, 

a Nimănui. 


53 



SORIN CERIN - A FI POET 


33) Tonul pescuit de corăbiile Confuziei 


Era atât de fierbinte sufletul, 

în cuptoarele facerii, 

încât pâinea nemuritoare a spiritualităţii, 

se ardea într-atât, 

încât devenea o epavă arsă de soarele Deznădejdii, 

din portul unei Minciuni, 

scornite de sentimente false, 

care-şi tipăreau propriile monede de schimb, 

ale unei Ierarhii, 

pe care nu o putea cumpăra nici un Cuvânt, 
ce nu avea actele de garanţie, 
a certificatelor de deces, 
ale Adevărurilor, 
înmormântate cu fast, 
în cimitirele compromise ale Sacralităţii, 
de Bisericile iubitoare de arginţi, 
ce dau Tonul pescuit de corăbiile confuziei, 
congelat de gerul Iubirilor, 
la preţ de speculă, 
pe caldarâmul Moralei, 
spre a fi mâncat cu tot cu oasele, 
pe care şi-a îmbrăcat Absurdul veşmintele Sensului, 
de a exista. 

34) Pe gardurile cimitirelor de Speranţe 


Aşezăminte misterioase, 
ale semnelor de întrebare, 
sunt scoase la iveală, 
de corbii cimitirelor de Primejdii, 
ale căror gheare de călăi ai Apocalipsei, 
se înfig în stomacul Lumii, 

pline de ulcerele gastroduodenale ale Iluziilor Vieţii, 

care sfredelesc ţărânile unor suflete, 

cu lopeţile ascuţite ale Absurdului, 

pentru care Marele Creator şi Unic întâmplător, 

a construit palate întregi de Zile, 

la temeliile cărora, 

şi-a vândut până şi Clipele Eternităţii, 
spre a naşte Timpul unor Pasiuni, 
pe care doar Moartea, 
mai reuşeşte să le înţeleagă, 
pe gardurile cimitirelor de Speranţe. 

35) Respiraţia unei Priviri 


în portofelul Religiilor, 
suflă vântul sacru al sărăciei, 
atâta timp cât nu se învaţă, 
că Adevărul Minciunii, 
este o Realitate a unor sfinţi, 
care au învăţat să iubească, 

Banul sentimental al ceasurilor absurde, 
ce-şi bat propriile ore, 
cărora le-a dat naştere, 
în ieslea rece şi insalubră, 
a unor bănci, 

ce nu mai aveau numerar de Clipe fericite, 

şi nici alte lichidităţi, 

cum ar fi Credinţe oarbe, 

ce pot fi oricând plătite viciilor unei Existenţe, 

care s-a născut din Păcat, 

spre a fi mândră de crimele comise, 

atunci când bătea cu sălbăticie Inimile, 

unei Iubiri, 

ce nu va mai fi niciodată, 
respiraţia unei Priviri, 
a Absolutului. 


56 



SORIN CERIN - A FI POET 


36) La parada militară 


în creuzetele alienării, 
se agită Conştiinţa, 
până primeşte culoarea verde, 
la semafoarele carnagiilor de Clipe, 
care ne clădesc Existenţa. 


Altare centrifuge de idei, 

ne antrenează rampele de decolare ale Gândurilor, 
echipate convenţional într-o uniformă, 
de soldat prins cu pantalonii în vine, 
la parada militară a unui Dumnezeu, 
expert în artele marţiale ale Amorului. 

37) Plante aromatice 


Somnul adevenit peştele cel mai iubit, 
de către paturile noilor Compromisuri, 
cu saltele ortopedice de Priviri, 
în care se ascund vorbele goale, 
drăgăstoase şi somnambule, 
ale Regretelor, 

care-şi aruncă de pereţii împlinirilor, 
ceasurile deşteptătoare ale Adevărului, 
care le trezesc din realitatea Viselor, 
unei nopţi de pomină, 
unde toţi dinţii stricaţi ai Destinului, 
le-au muşcat carnea tare a Sincerităţii, 
virgină şi gravidă, 
dar grea, 

la stomacul Momentului, 
chiar dacă este asezonată, 
cu plantele aromatice ale Publicităţii, 
unei Lumi în derivă. 


58 




SORIN CERIN - A FI POET 


38) Dator vândut 


Roţi mototolite, 

în drumurile nepereche ale unor Sentimente, 
ce-şi spală pălmile bătătorite, 
de muncile Absurdului, 
în apa dătătoare de viaţă, 

Iluziei, 

îşi privesc învârtelile, 
afacerilor cu Moartea, 
ruginite, 

şi afişate cu dispreţ pe pancartele unui Destin, 

care transportă Clipe, 

la preţ existenţial redus, 

direct la cimitirul beneficiar, 

cu Amintiri îngălbenite, 

pe pozele indecente ale Timpului despuiat, 

de toţi anii unei Vieţi, 

şi dator vândut Eternităţii. 

39) Limbile ceasurilor şerpi 


Atunci când vor începe să vorbească, 
limbile bifurcate ale ceasurilor şerpi, 
pline de veninul, 
sexului oral al Cuvintelor, 
din divagaţiile preafericiţilor sfinţi, 
ce stau aşezaţi pe altarele Iluziilor Vieţii, 
totul va deveni o butaforie melodramatică, 
care va desluşi Adevărul Absolut, 
dintr-o cronologie, 
scrisă pe coperţile unei biblii, 
a Păcatului Originar, 
de a fi devenit Conştiinţă. 

Orele exacte se vor da direct, 
la bordelurile Moralei, 
la porţile cărora, 

se vor închina cohortele de Fraze, 
al căror unic sens, 
va consta, 

în a vinde şi a nu cerceta, 
în loc de a crede, 
ca un habotnic. 

40) Ierni amante 


Săniile anilor de zâmbete alunecoase, 
şi-au pus arama amprentei, 
pe feţele făţarnice ale Iernilor amante, 
ce ne-au îngheţat, 

cartelele de memorie a sentimentelor, 
care trebuiesc resetate, 
şi vândute pe raţie, 
mulţimilor de Clipe, 
flămânde şi goale, 
ezitante şi pierdute-n pustietăţile, 
unor deserturi de Vise, 
ale singurătăţii vlăstarelor de Amintiri, 
ce par că nu-şi mai găsesc rostul, 
pe străzile fără număr, 
ale Contracepţiei divine, 
de a mai naşte Iubiri. 

41) Dumnezeu, Satana, Bine şi Rău 


Cum ar fi fost o lume fără Iad? 

Eram cu mult mai săraci, 
în lipsa infernului, 
din sufletele bântuite de deznădejdi, 
dureri, angoase, temeri? 


Cine trebuie să câştige, 
prin existenţa Răului, 
şi cine să piardă, 
rămăşagul de a conduce, 
o întreagă ierarhie de sfinţi ipocriţi, 
mincinoşi, criminali, hoţi şi lacomi, 
faţă de puterea spirituală a Divinităţii? 

Conştiinţa dualismului acestei Existenţe, 

are nevoie de Bine şi Rău, 

dar nu şi de Răul Binelui, 

ce poate ucide şi produce suferinţă, 

mai multă decât Răul în sine, 

precum Răul al Răului, 

poate fi atât Bine cât şi Rău. 

Adevăratul Iad, 

este Răul Absolut atât al Binelui, 
respectiv Dumnezeu, 
cât şi al Răului, respectiv Satana, 
care nu mai poate face Bine decât Rău, 
chiar şi în relativismul spiritual al Conştiinţei existenţiale. 

42) Răbdare 


Zorzoane de legi, 

făcute din tinichelele momentului, 

stau înlănţuite pe sârma ruginită a Publicităţilor, 

ce vor să ne ucidă, 

menirea sfârtecată a Adevărului, 

ce mai sălăşlueşte, 

în sufletele abătute de vremurile de cristal, 
din care au fost plămădite, 
paharele Norocului, 
care s-au ciocnit de atâtea ori, 
la petrecerile Vieţilor din cimitirele Fericirii, 
încât s-au spart pe calea Morţii, 
unde nimeni, 

nu mai poate muri descălţat de păcate, 
fără să se rănească, 
de cioburile sparte ale Ipocriziei, 
însetată de sângele dulce al Apusurilor, 
ce prevestesc paturile sexuale ale Libertăţii, 
ale cărei căni pline cu libertinaj, 
au fost umplute până la refuz, 
cu Răbdarea, 
ce-a dat pe dianafară, 
cinstind răposata Lume, 
cu câteva picături de pornografie politică. 

43) Benefic şi Malefic 


Reţetele bolilor scrise de mâna tremurândă a Lumii, 
se află expuse la muzeul de ceară topită, 
al norilor Speranţei, 

care nu ne mai dă ploaia răcoroasă a Certitudinilor, 
nici măcar în spitalele unor suflete, 
ce abia aşteaptă să le moară Moartea, 
prin cimitirele Uitării. 

Nici una dintre maladii nu a fost vindecată, 
indiferent de tratamentul urmat, 
cum ar fi războaie, umilinţe, neşanse, 
păci criminale şi tot tacâmul, 
de medicamente prin care Dumnezeu, 
chipurile, 

ne-ar încerca să vadă, 
cât de răbdători şi puternici suntem, 
pentru a ne spăla de cine ştie ce păcate, 
luate de aiurea. 

Oare Atoateştiutorul, 

nu putea clădi o Existenţă fără Păcate Originare, 
unde Conştiinţa Binelui şi a Răului, 
să fie numai benefică dar nu şi malefică? 

44) Statui biblice 


întreaga gamă de sunete muzicale, 

a Societăţii de Consum Perversiuni Politice, 

este trimisă la produs, 

pe scaunele unui Parlament al Infractorilor, 

unde găseşti de la hoţi de Vise, 

până la criminali de Legi, 

ce construiesc neîntrerupt, 

închisorile sufleteşti ale gloatei, 

libere şi democrate, 

unde trebuie păstrate la rece şi îngheţate bocnă, 
în congelatorul Compromisurilor, 
toate Sacralităţile, 
pentru nu evada, 

în atmosfera febrilă şi apocaliptică, 
din negurile Zâmbetelor, 
ce par împietrite, 
devenind statui biblice, 

numai bune de expus în praful Incertitudinilor, 
de pe strada Viciilor, 
în catedralele cu altare somptuoase, 
ale Minciunii. 

45) Lângă podul Speranţei 


Revoluţiile din gumă de mestecat, 
după ce sunt rumegate de dinţii Nemulţumirilor, 
făcute baloane şi sparte pe feţele Neajunsurilor, 
sunt aruncate şi lipite mai peste tot, 

pe scaunele din autobuzele plăcerilor carnale ale Existenţei, 
pline de călătorii Desfrâului, 
prin parcurile sufletelor de smoală, 
inundate de spiritualitatea catedralelor de prostituate, 
care-şi fac rondul prin zonă, 
ale căror altare de sâni, funduri şi picioare, 
asudate de sexul Clipelor, 
ţin la gâturi, 

crucifixurile plăcerii mântuitoare, 
a unui Christ ce stă la agăţat enoriaşi, 
pentru parohia Minciunilor, 
de lângă podul Speranţei. 

46) Spiritualitatea contemporaneităţii 


Idei preconcepute de sfinţi costelivi, 
excomunicaţi de iconoclasmele petiţiilor insalubre, 
ţinute în subsolurile carcerelor de Gânduri, 
pentru a curăţa Religia, 
de hainele ponosite şi murdare, 
ale unui crez, 

în traversele statuilor şi chipurilor cioplite, 
făurite din piatra aspră a sufletelor, 
vândute în sclavie, 
crucilor de căi ferate, 
ce duc spre nicăieri şi din neant, 
transportând lanţurile de îndobitocire, 
a speciei umane, 
ale cărei moaşte vulgare, 
se odihnesc prin catedralele viselor cu cimitire, 
ale vorbelor goale şi deocheate, 
care hrănesc spiritualitatea contemporaneităţii. 

47) Născute cu dedicaţie 


Paşii de plumb topit ard Conştiinţa, 
ce aleargă pe calea, 
măselelor de minte stricate, 
extrem de dureroase, 

în gingiile de Compromisuri interminabile, 
rostite Apusurilor însângerate, 
ce tocmai măcelăreau Cerul, 
la măcelăria Iubirii de Semeni, 
spre a-1 servi la pe gratiile grătarelor, 
din închisorile rătăcite şi ascunse ale Simţirii, 
la masa Orizontului obez şi buhăit, 
în sunetul de viori dezacordate, 
ale lăutarilor Surzeniei, 
ce petrec alături de Clemenţă, 
la festinul Democraţiei, 
a cărei unică politică este, 
foamea lihnită de carne a Cuvintelor, 
ce ne sfâşie Zâmbetele, 
asemeni unor şoimi haini, 
cu ghearele hulpave de Clipe, 
fiecare silabă din sufletele năucite, 
de propriile Iluzii ale Vieţii, 
născute cu dedicaţie Morţii. 

48) Se ascund în Moarte 


Fierăstraie de patimi, 

lovesc sticlele ferestrelor crăpate, 

în Privirile sufocate, 

ale unor deşeuri izvorâte din zgura sufletelor, 
spre a stinge setea ploilor de foc ale Viciilor, 
gata să calce, 

în cioburile Creaţiei spartă, 
pe caldarâmul atâtor păcate, 
încât le-a uitat şi Dumnezeu numărul, 
ce poate fi citit, 

în stelele aspre de pe epoleţii sfinţilor, 
ce au inventat numerologia banilor, 
din cutiile milei unor Clipe, 
atât de sărăcăcioase, 
încât sunt ruşinate, 
să iasă aşa despuiate prin lume, 
şi de aceea se ascund, 
de dinainte de a se naşte, 
în Moarte. 

49) în săluile de dans 


La fiecare campionat de haltere, 
al Creaţiei, 

ţinut în sălile de dans ale Morţii, 
Dumnezeu este întrecut de Satana, 
care reuşeşte să ridice, 
cât mai multe Păcate, 
în braţele credinţei vânjoase, 
spre a le prelucra, 
în frurnalele Viciilor, 
beţiile tuturor Dorinţelor deşarte, 
a unei Lumi intrate demult în faliment, 
cu atâtea fărădelegi înfloritoare, 
pe aleile fericirii, 
unei Prostii. 

50) Comentarii tardive 


Reproşurile sunt tardive, 

precum şi comentariile, 

sau cărămizile de întrebări, 

puse la soclurile unei Religii, 

unde Atotştiutorul este înfrânt, 

de propria Sa Creaţie, 

ce n-ar fi avut nevoie de malefic, 

de Păcatele umilitoare şi înjositoare, 

ci doar de divinul benefic, 

din conştiinţa prafului stelar al Eternităţii, 

din care ne tragem seva, 

fărăr să mai fim aruncaţi de către Destin, 

într-un Infern anonim, 

cu nume de Viaţă. 

Chiar nu se putea crea o altfel de Lume? 

51) Când ne-a violat Dumnezeu 


Atunci când ne-a violat Dumnezeu, 
cu Păcatul Lui Originar, 
pe piatra de mormânt a Eternităţii, 
ce sfânt părinte a strigat după ajutor? 

Eram cu pantalonii Zilelor, 
daţi jos pe drumurile Cerului, 
care se făcea că nu ne vede, 
atunci când urlam din răsputeri, 
să fim lăsaţi în pace, 
de Religiile dezlănţuite, 
să ne-o mai tragă odată, 
pe altarele Inconştienţei, 
unor sălbatici rudimentari, 
care vedeam în tortură, 
binecuvântarea Adevărului Absolut, 
ce nu va aparţine niciodată, 

Iluziei propriilor noastre Vieţi. 

/v 

52) înainte de a realiza că existăm 


în durerea de măsele a Existenţei, 
s-a descoperit puroiul Omenirii, 
care nu poate fi tratat cu antibioticele Religiei, 
decât dacă acceptă, 
să fie ars pe rugurile inconştiente, 
ale unui Infern, 

ce aparţine celor care propovăduiesc Paradisul, 
lacrimilor de Fericire, 
ale Patimilor unor Vicii 
atât de religioase, 
încât devin mântuitoarele, 
claustrofobiilor sociale, 
ale, 

Străinului din noi. 

Doar morile de vânt ale paşilor rudimentari, 

mai pot cerne făina gândurilor unei Lumi, 

atât de depresivă, 

încât a ales să se sinucidă, 

tocmai de pomul Cunoaşterii, 

ale cărui ramuri, 

sunt căsătorite cu Moartea, 

încă de dinainte de a realiza, 

că existăm. 


73 



SORIN CERIN - A FI POET 


53) Ridurile fluviilor de remuşcări 


Mi-am rupt tălpile cicălitoare ale Amintirilor, 
în ciocurile ciocănitoarelor de revederi, 
care-mi strivesc paşii, 

întâlnirilor cu Dumnezeul Enigmelor Sentimentale, 

de scoarţa groasă a copacilor de Priviri, 

decopertate de tulpinile Trecutului, 

ce ne muşcă iarăşi, 

seva unei foste Iubiri, 

care nu a mai purtat la ea bandaje, 

să ne acoperim rănile Sângelui dezorientat, 

în inimile Compromisurilor, 

de mai bine de o viaţă de Clipe, 

pe care le-am pierdut la loteria unui Destin, 

care ne-a trişat Existenţa, 

în paturile reci de măslini, 

ce nu s-au mai născut pentru pacea Ochilor, 

unor porumbei ai Viselor, 

ce-au apărut cu aripile lacrimilor tăiate, 

căzute pe ridurile fluviilor de remuşcări, 

care ne-au închis Zilele de a fi alături, 

pentru totdeauna. 

54) Membrele memoriei 


Peşteri de rugăciuni, 

ascunse-n tumultul facerilor vulcanice de Conştiinţe, 

ce încă mai plouă cu foc, 

peste deserturile dezolante ale Nemuririi, 

unei statui oarbe şi surde, 

cu picioarele Gândurilor de lut, 

ale unor Priviri nonşalante şi pătimaşe, 

ce-şi doresc să câştige maratonul, 

ochilor care deşi nu se văd, 

nu-şi pot uita cerul lacrimilor, 

frământat de Timpul neiertător, 

care le prăjeşte atât de mult, 

încât din cenuşa lor se nasc norii Uitării, 

ce clădesc infernul furtunilor de gheaţă, 

ale Iertării handicapate, 

căreia i s-au amputat membrele memoriei. 

55) Goana după Fericire 


Dumnezeu este un raport matematic, 
între Isterie, Demenţă şi Ipocrizie, 
ridicat la rădăcina pătrată a unei Inteligenţe, 
pe care doar Adevărul Absolut, 
mai poate să le descopere, 
în inima Prostiei, 
atât de inteligentă, 
încât a descoperit Păcatul Originar, 
care în lipsa adevăratului Părinte, 
a reuşit performanţa, 
de a stăpâni o întreagă Omenire, 
condamnată la Moarte spirituală, 
tocmai de goana după Fericire. 

56) Podea impersonală 


Bulgări de vise, 
clădesc oamenii de zăpadă, 
ai străzilor cu nume de lumânări, 
care se topesc lasciv, 
sub mantiile privirilor unor Cuvinte, 
ce-şi caută în plină vară fierbinte şi sentimentală, 
gheaţa Uitării, 

care să le răcorească buzele lacrimilor, 
din lumile care se preling, 
peste obrajii virginităţii, 
unei Zile, 

al cărei amant cu nume de Soare, 
pare că a părăsit-o, 

ascunzându-se sub norii negri ai unor Gânduri, 
care tună şi fulgeră înroşind întunericul, 
cu sângele pierdut al unor Amintiri, 
care se scurge pe podeaua impersonală, 
a Trecutului. 


77 



SORIN CERIN - A FI POET 


57) Microscoape 


Repetiţiile stelelor pe scena Cerului, 
abia au început, 

împodobind întunecimea nopţii, 
din sângele singurătăţii, 
cu sclipirile de diamant ale Viselor, 
ce prăznuiesc la picioarele sfinţilor deocheaţi, 
din bordelurile Inconştienţei, 
ruleta tragică ale cărei trageri sinistre, 
ne-au hărăzit un Destin, 
pe strada Sisifilor, 
ale căror bolovani, 
se vând la suprapreţul unei Iubiri, 
pentru a putea fi căraţi pe spatele gârbovit, 
al unor Ani, 

ce respectă cu sfinţenie şi stricteţe, 

Zilele care-şi postesc neîmplinirile, 
orelor din ce în ce mai mărunte, 
până când nu mai pot fi zărite cu ochiul liber, 
fiind duse la microscoapele altarelor de Vicii, 
din catedralele mântuirilor unor Patimi, 
unde ni se arată, 
microbii bolilor spirituale, 
ce-au invadat ceasurile defecte ale Timpului, 
care se tratează cu Iluzia Vieţii, 
până când orice frimitură Clipă, 
feliată pe masa Existenţei 
va dispărea în Moarte. 

58) Curcubee ţipătoare 


Până şi cântecele Fericirii, 
îşi au cheile propriilor solfegii, 
precum celulele închisorilor de Speranţe, 
sau drumurile închise ale Voinţelor, 
ce sfidează Conştiinţele aflate în hibernare, 
după ce le-au fost tăiate, 
cozile de comete ale Adevărurilor, 
împletite în cosiţe cât mai vii şi mai colorate, 
păr al Luminii Divine, 
ce stă aruncat, 
sub scaunul de domnie, 
al Frizerului Creator şi Unic întâmplător, 
pentru a fi spălat de Vise, 
pieptănat de Iubiri, 
şi mai apoi vopsit, 

în curcubeele ţipătoare ale Societăţii de Consum, 
spre a fi folosit la perucile damelor de companie, 
care luptă pe fronturile Deşertăciunii, 
de partea Absurdului. 

59) Pe braţe paralizate 


Vânturile de sentimente, 
bat Orizontul singurătăţii, 
până când îi este ucis chiar şi Apusul, 
spre a fi înmormântat, 
în inima întunecoasă a Nopţii, 
din ungherul unui suflet născut, 
spre a deveni, 
al unei Morţi a nimănui, 
fără morminte de Amintiri, 
lipsit de grijile urmaşilor altor Răsărituri, 
însângerate şi triste, 
ce par a nu mai apune, 
peste cimitirul acestor Iluzii ale Vieţii, 
care se descompun, 
sub soarele infernal al unei Dorinţe, 
ce nu a fost îndeplinită niciodată, 
de paşii care au purtat pe braţele paralizate, 
ziua de naştere, 
a unei însingurări. 

60) Medalie de aur 


Zidarul Conştiinţei ne-a spus, 
ca să ne spălăm pereţii plini de igrasie, 
de pe dinţii îngălbeniţi ai Trecutului, 
care încă mai muşcă, 
carnea vânătă a Ochilor orbi ai Dreptăţii, 
pe urmă să-i zugrăvim cu pensula Viitorului, 
în culorile terne folosite de Timp, 
pentru a da o patină de vechime, 
importanţei pe care o are acesta asupra Istoriei, 
violată intr-atât de multe ori, 

încât nici ea nu mai ştie cu câţi sau cu cine a mai fost, 
pe câmpurile de lupte, 
ale bordelurilor Onoarei, 
unde a primit în cele din urmă, 

Medalia de aur a Prostituţiei, 

cea mai înaltă distincţie acordată de Dumnezeu, 

Moralei. 

61) Singurătate de stea 


Oare stelele căzătoare mai pot avea inimă? 
Cu siguranţă, 

simt pustiul care le încolţeşte fiinţele, 
în cădera surdă a timpanelor existenţiale, 
ce nu mai pot acompania orchestra, 
dirijată de Dumnezeu, 
în fiecare duminică dimineaţa, 
la clasa de religie anatomică, 
unde auzul este dat, 
de către urechile ciulite ale sexului, 
din bordelul bisericii Viciilor, 
aflat la colţ de creier, 
lipsit de respiraţia abisală a Gândurilor, 
ce par a plana peste plămânii unui Univers, 
al paşilor care se sinucid, 
în propriile zodii de arme letale, 
ce trag să moară, 
ochindu-se unele pe altele, 
ducând împreună, 

Singurătatea unor stele, 
ale Nimănui. 

62) Pâinea aburindă a Fericirii 


Câtă forţă de convingere, 
să fi avut ghearele Morţii, 
încât au reuşit să acapareze, 
toate naşterile acestei Lumi, 
cu dedicaţie de la Iluziile Vieţii, 
care ne anunţă cu nonşalanţă, 
că murim cu fiecare fărâmă de Clipă, 
pe care o ronţăim, 
în lipsa unei mâncări spirituale, 
mai consistente, 
pe care să o mestecăm în voie, 
o Eternitate, 

unsă pe pâinea aburindă a Fericirii, 
pe care să o rupem, 

arzându-ne la mâinile lacrimilor de iubire, 
spre a dărui şi altora din prinosul nostru, 
o felie de înţelepciune? 

63) Sănătate şi prosperitate 


Porţile împărăteşti ale zarurilor existenţiale, 
se deschid mereu, 
pe şansele celui mai mărunt câştig, 
de Clipe, 

pe care le împart frăţeşte cu Timpul, 
cel mai mare perzant, 
al cazinoului Deşertăciunii, 
unde Visele nu contenesc, 
să-şi joace jetoanele din ce în ce mai ieftine, 
ale unui Noroc infirm, 

pensionat pentru handicap de boală a epoleţilor, 
cu grad infinit, 
în sanatoriul Viciilor, 
care şterg necontenit, 
vitrinele tremurânde ale Suferinţei, 
ce le-a angajat pe post de servitoare, 
într-o penurie a locurilor de muncă divine, 
provocată de Dumnezeu, 
pentru a mai mări importanţa sfinţilor, 
la care se roagă acum tot vulgul, 
pentru sănătate şi prosperitate. 

64) Catafalcele unor Destine 


Ochii furtunilor existenţiale, 
ale oceanelor de Iscodiri, 
ne împânzesc certurile valurilor, 
unor priviri opace, 

închise în carapacele de scoică ale Timpului, 
care se întind răpuse, 
de ţărmurile aripilor ce cad gravide, 
pe catafalcele unor Destine, 
ce-abia aşteaptă să dăruiască viitoarelor Morţi, 
noi Iluzii ale Vieţii, 

numai bune de muncile neliniştilor şi compromisurilor, 
de la cele mai fragede vârste, 
până la cele mai înaintate. 

65) Existenţă bancară 


Leii finanţelor chelioşi şi molâi, 
au ajuns să poarte peruci, 
în jungla de gips, 
a economiei mondiale, 
ce pare că stă cu piciorul rupt, 
de mai bine de o Existenţă bancară, 
total dezinteresată, 

de fluxurile şi refluxurile gastro-intestinale, 

din Privirile abătute, 

ale numerelor unor mulţimi, 

controlate isteric şi genetic, 

de calculele surdo-mute, 

ale unui Dumnezeu coleric, 

ce ştie exact, 

căte ţepe a dat Lumii, 

pentru a o determina să alerge, 

pe maidanul proscris al Destinului. 

66) Mafii de Compromisuri 


Structuri de înţelesuri, 

care îşi dovedesc unele Sensuri, 

au intrat în procesul de restructurare, 

fiind concediate de către Creier, 

şi trimise în şomajul de tip Alzheimer, 

pentru eficientizarea Corupţiei. 


Mafii întregi de Compromisuri, 
produc noi rampe de lansat, 
rachete de ameninţări şi fumigene de intimidări, 
spre vârful piramidei Minciunii, 
de unde să poată coordona Adevărul, 
după bunul plac al plăcerilor unui Dumnezeu borfaş, 
care ne-a furat pănă şi ultima Clipă, 
de fărâma ei de Eternitate. 

67) Ora exactă a Morţii 


Preţuri corectate, 
după urechile surde, 
ale bordelurilor de Vicii, 
clăpăuge şi roşii, 
de atâta tras, 

pe sfoara existenţială a Sorţii, 
stau înşirate pe strada Pierzaniei, 
arătându-şi etichetele despuiate şi multicolore, 
peste tot Orizontul pătimaş, 
al unor stafii ambulante, 
de Zâmbete sinistre, 
ce-acopereau mustăţile scabroase, 
ale unor Priviri pierdute, 
care înotau prin mocirla de aur, 
a Societăţii de Consumat Cadavre de Zile, 
în descompunere, 
unde nici ora exactă a Morţii, 
nu mai înseamnă nimic. 

68) Ochi de Ocean 


Ferestrele zarurilor de Pasiuni, 
nu se mai deschid, 

pe feţele câştigătoare ale Ochiului de Ocean, 
ce-şi pândeşte seninul adâncurilor, 
devenind un pescar vânjos, 
care-şi prinde prada, 
încercuită-n plasa Destinului, 
de unde nu mai are nici o scăpare, 
odată ajunsă pe corabia unor Compromisuri, 
ce o devorează cu satisfacţie, 
rupându-i carnea Clipelor, 
cu precizie de ceasornic, 
purtat pe mâinile unor religii, 
prostituate şi deocheate, 
măritate din interes, 
cu călugării Iluziilor Vieţii. 

69) Zidarii închisorilor de Vise 


La ce muncă sisifică, 
au fost puşi Zidarii, 
închisorilor de vise, 
uşi ferecate, 
tavane şi pereţi, 
bolnavi de claustrofobie, 
de către un Dumnezeu, 
beat de atâtea stele alcoolice, 
sorbite din galaxiile, 
beţiilor de Cuvinte întrupate, 
încât au trebuit, 
să construiască, 
ziduri într-atât de groase, 
încât să ţină captive, 
toate sufletele Istoriilor, 
care s-au perindat, 
prin Societăţile de Consumat Vieţii, 
de-a lungul unui Timp, 
al cărui coadă de tinichea, 
a început să ruginească, 
încă înainte de a fi Omenirea. 

Şi toate astea în doar şapte zile lucrătoare, 

cât avea săptămâna Patimilor, 

unei Creaţii mincinoase, 

care devenise Omul, 

fiindcă pe vremea aceea, 

duminica nu era dată odihnei, 

unor Vicii cheltuitoare de Clipe moarte. 

70) Vocile nenăscute încă 


La piaţa vechiturilor de întâmplări, 
este pustiu, 
că-i zi de sărbătoare, 
în calendarele religioase ale Istoriilor, 
ce-şi părăsesc bordelurile, 
de date exacte ale întâlnirilor, 
cu amanţii traficanţilor de Zile, 
şi pleacă la produs iarbă verde de acasă, 
în saloanele de hidromasaj cu Iluzia Vieţii, 
ce vor da naştere, 
noilor Ani de mâine, 
la maternităţile Singurătăţii, 
unde Vocile nenăscute încă, 
îşi vor povesti, 

frumuseţile şi peripeţiile drumurilor proprii, 
către Moarte. 

71) Ceas biologic defect 


Tranşee din roca dură a Frământorilor, 
sunt săpate în adâncurile aluatului fiinţelor, 
ce-şi macină Zilele bolnave, 
la moara norocului chior al Vieţii, 
al cărei ochelari de cal, 
tocmai au fost schimbaţi, 
fiind nevoie de dioptrii mai mari, 
ca să poată discerne gardurile de îndoieli, 
care stau drepte şi ferme, 
înfipe cu străşnicie, 
pe feţele ridate ale Trecutului, 
ce înoată spre trenul de suspine al Viitorului, 
încercând să-l prindă, 
în gara Consternării, 
dar având ceasul biologic defect, 
l-a pierdut şi de data aceasta, 
ca întotdeauna, 
mereu. 

72) înainte să adoarmă 


Cireşele amare ale sângelui, 
stau gata să cadă din pomul genelor, 
în traistele de Clipe ale urmaşilor, 
nenăscute priviri, 
ce-şi vor căuta mântuirea, 
în acelaşi Păcat Originar, 
în care ne scăldăm, 
pironiţi pe lemnul putred, 
al crucilor de Zile, 

Fericirea, 

ce iese tot mai murdară, 

din lacul de sudoare şi funingine, 

al Conştiinţei, 

violată neîncetat de întrebările ploilor de foc, 
care-i incendiază casa Sperenţelor, 
aprinzând Amurgul, 

pe rugul căruia se prăjesc Iluziile Vieţii, 
înainte să adoarmă. 

73) Cămaşa însângerată 


Fără rosturile Deşertăciunii şi Absurdului, 
Lumea ar deveni un dulap, 
şi mai tern decât cel existent, 
în care ne-am închide, 
nu doar Vieţile cu Iluziile lor, 
ci şi Conştiinţa, 

care se agaţă cu străşnicie de ele, 
devenind un umeraş, 
pe care Mântuitorul, 
îşi aşează cămaşa însângerată, 
după ce a fost coborât, 
de pe lemnul caznelor unor înţelesuri, 
pe care le dorim spălate, 
la moara de apă a morţii unor Istorii, 
pe care nici Trecutul obez şi cârn, 
nu le mai poate înghiţi, 
oricât de mult, 

ar fi asezonate cu salate de întrebări, 
sau sosuri de Răspunsuri. 

74) Stele date la amanet 


Solstiţiile cererilor pe piaţa Gândurilor, 
se luptă cu echinocţiile ofertei de Clipe, 
vândute ca sclave sexuale, 

Nopţilor însingurate şi sărăcăcioase, 
întunecoase şi reci, 
cu stelele date la amanet, 
de mai bine de o Veşnicie, 
pe două trei Vise Deşarte, 
sau pe mai nimic, 
unui Destin de împrumut, 
pe care Dumnezeu, 

l-a dăruit coroanei bicefale a Binelui şi Răului, 
pentru a reînvia ocnele Anilor, 
adânci din suflete, 
pline de Cuvinte sărate, 
greu de digerat, 

pe pleoapele Privirilor ce stau mereu să cadă, 
de la înălţimea abisală a unui Dezmăţ, 
cu propriul Străin din noi înşine. 

75) Descompunerea suferinţei 


Rătăciţi pe ferestrele sparte, 
ale zidurilor dintre noi, 
ne tăiem Clipele, 
sinucigându-ne, 
în cioburile răsfirate, 
pe căile absurde ale Destinelor, 
încercând să ne amânăm cât mai mult, 
Moartea. 

Răzbatem până la urmă, 
pe culoarele impersonale şi reci, 
ale unor Iluzii ale Vieţii, 
care ne arată temerile Creaţiei, 
de a fi distrusă, 
prin descompunerea Sferinţei. 


96 



SORIN CERIN - A FI POET 


76) Atunci când paşii Libertăţii 


Atunci când paşii Libertăţii, 
prind gheare, 

ne numim feline cu ochi de felinare, 

ce-aprind nopţile din Frământări, 

în mii de săgeţi sclipitoare, 

vândute de samsarii falsificatori de Existenţe, 

drept stele ale nostre, 

pe pernele cărora, 

putem să ne punem capul în sfârşit, 

obosit de atâtea munci ale Iluziilor Vieţii, 

neştiind că vom fi împunşi, 

de ţepele lucioase şi îmbietoare, 

ale Desfrâului generalizat, 

al Creaţiei. 

Atunci când paşii Libertăţii, 
prind copite, 

ne căutăm potcoavele pierdute, 

pe drumurile prăfuite ale Absurdului, 

încercând să ne înţelegem geambaşii, 

care ne-au luat până şi ultima picătură de Adevăr, 

pe setea asta de sfârşit de lume, 

a Fericirii. 

77) Cultul personalităţii 


Spoitorii de Vise, 
caută neîncetat, 

prin canalele murdare ale Fericirii, 
încercând să găsească, 

Adevărul prins, 

în vârtejurile intereselor financiare, 
ale unor Rânjete sinistre, 
ce plătesc oricât, 

pentru a fi transfonnat urgent în Minciună, 
întrucât a crescut îngrijorător de mult, 
ratingul agoniilor, 
la ora de vârf a decepţiilor, 
unor Lumi, 
a bancherilor, 
ce tocmai îşi schimba, 
ţinuta plină de promisiuni somptuoase, 
ale Nopţii, 

cu cea de bordel economic, 
al Răsăritului, 

unde fiecare cumpără plăcerea necesară, 

oferită pe poliţe cu politeţe, 

de Finanţele despuiate, 

ale Sentimentelor devalorizate, 

la picioarele nespălate ale cultului personalităţii, 

Societăţiilor de Consum. 

78) Personaje defecte 


Reformatorii caselor de vacanţă ale Zâmbetelor, 
cred că acestea sunt inutile, 
pe trecerile de pietoni, 
unde depinde pe ce stradă, 
de bordeluri primitive ale Iluziilor Vieţii, 
o apuci, 

ca să ştiu cine eşti, 
în rolurile cu personaje defecte, 
reparate la hazardul rădăcinilor fără stăpân, 
unde nu mai cresc niciodată seminţe, 
de copac vesel şi răsfirat, 
peste parcările ce vor avea de suferit, 
atunci când furtunile existenţiale îl vor doborî, 
rupând plictiselile la modă, 
în crengi şi tulpini uscate, 
de aripi rupte şi aranjate în stive, 
decăzute din drepturile părinteşti, 
ale sarmalelor dăruite, 
drept pomeni electorale. 

79) Hazardul controlat perfect 


într-un decor al surzilor, 
un instrumentist al Existenţei, 
va deveni întotdeauna un subiect de reflexie, 
mai ales atunci când va cânta, 
aria auzului sentimental, 
care va fi interpretată de Fericire, 
la gala sentimentelor trunchiate, 
de toporul zâmbetelor tăiate, 
spre a fi valorificate, 
la fabrica de cherestea a simţirii, 
unde se învârte mereu, 
roata morii de Apă a Vieţii, 
care toacă până la ultima suflare, 
fiecare Clipă, 

din hazardul controlat perfect, 
de către Destin. 

80) Letargie apocaliptică 


Ninge cu minciuni peste Adevărul Absolut, 
într-o imagine pitorească de iarnă sentimentală, 
unde nămeţii regretelor, 
acoperă toată pletora de suspine, 
care se odihnesc, 

pe întreg spectrul melodic al colindelor, 
ce încremenesc Timpul îngheţat, 
în putreziciunea infernală, 
a orelor rămase fără limbile ceasornicelor, 
concediate demult, 

de la muncile sisifice unde au devenit martire, 

ca să arate Lumii, 

cât mai este deaşteptat, 

până la moartea cocoşului răguşit al învierii, 

din letargia apocaliptică de acum. 

81) Daruri rupte 


Pagini meschine rup literele Cuvântului, 
în două jumătăţi de reptile otrăvitoare, 
una a Vieţii şi alta a Morţii, 
care-i vor inocula otrava necesară, 
pentru a deveni la fel de diabolic, 
precum sunt limbile de lemn, 
bifurcate ale şerpilor, 
de la microfoanele politicilor, 
care ne încolăcesc aspiraţiile existenţiale, 
cu sâsâitul lor demonic, 
de farisei aflaţi la slijba de înviere, 
a unei Virgule nehotărâte, 
între care subiecte să se aşeze, 
la nunta cu daruri rupte, 
din Paradisul unei meritocraţii, 
al unui Destin corupt. 

82) Gelozie de clepsidră 


Nu există vrăji, 
îndeajuns de mari, 
pentru a face ca Iluzia Vieţii, 
să înţeleagă Adevărul Absolut, 
al unui Dumnezeu, 
care se îmbată cu stele, 
din ce în ce mai numeroase, 
la crâşma unui Timp, 
care a divorţat demult de propriile Clipe, 
rămânând alături de Eternitatea, 
căreia îi şlefuieşte mereu, 
statuia de nisip pierdut, 
din inima unei Clepsidre, 
pe care ar fi iubit-o odată, 
înainte de a se sparge, 
de gelozie, 
faţă de Zilele, 
a căror răsărituri, 
inundau cu Lumină Divină, 

Existenţa. 

83) Pereţii Uitării 


Potcoavele rupte ale Amurgului, 
din norii înroşiţi de momente pierdute, 
se zbat, 

pe drumurile solitare, 
ale Nopţii, 

din inimile bătătoritele de copitele roase, 
ce-au străbătut deşertul fără sfârşit, 
al Singurătăţii, 
rătăcindu-se într-un labirint, 
al Indiferenţei, 
în care nici Moartea, 
nu mai poate găsi drumul spre casa, 
cu pereţii Uitării, 
ce întregesc ferestrele opace, 
ale unor întrebări, 
ce nu-şi vor mai găsi Răspunsurile, 
niciodată. 

84) Maşină criminală 


Printre rosturile existenţiale ale Morţii, 
se numără însingurarea, 
ce nu poate face apel la Fericire, 
atunci când toate ploile de foc, 
i-au inundat mutilându-i cugetul, 
aprins într-o Lumină Divină, 
pe care doar apocalipsa unor Priviri, 
o mai poate înţelege, 
în piaţa mare a regretelor, 
unde roiesc dis de dimineaţă, 
cioclii gregari ai împlinirilor, 
coapte de atâta dor, 
căzut din odiseile unor Zile, 
restructurate şi concediate, 
de Timpul vulgar şi cinic, 
care nu mai permite nimănui, 
să-i mânuiască maşina criminală, 
a regenerării şi reîntrupării, 

Iluziilor Vieţii. 

85) La mesele vorbelor goale 


Lozinci de verbe îmbătate, 

cu feţele de mese ale vorbelor goale, 

pătate şi indiferente, 

ce cad tăcute la picioarele unor virgule, 

care le-au servit, 

prin alienarea absurdităţilor, 

unui delirium tremens zilnic, 

al notei de plată, 

ce aparţinea unei Iubiri, 

pe care nici astronomii simţurilor nu o pot desluşi, 
ascunsă-n sânul unui Zâmbet costeliv, 
ce le-a răpus credinţa, 
în cucrcubeele de amintiri, 
de pe vrmea când frazele deocheate, 
erau la modă, 

prin cămările inimilor vulgare şi excentrice, 
ale căror propoziţii, 
se băteau pe viaţăşi moarte, 
cu morile de vânt. 

86) Oglinzile paralele ale Privirilor 


Poduri de amintiri, 
roiesc jucăuşe, 

prin ferestrele gândurilor întredeschise, 
vrând să unească, 
malurile roase, 

de furtunile statuilor dărâmate, 
ale unui Olimp, 
străin de noi înşine, 
care ne-a despărţit, 
obrajii unui Cuvânt al simţirii, 
în două felii, 

care odată repuse la un loc, 
nu se mai potriveau, 
nici măcar înn oglizile paralele, 
ale Privirilor. 

87) într-o depresie profundă 


Urme de patimi încrustate, 
în ninsorile viscolite ale Clipelor, 
străjuiesc cetatea Fiinţei, 
concepută în eprubeta Deşertăciunii, 
de un Dumnezeu sărac de imaginţie, 
care ne-a făurit, 

atâţia pereţi de plumb prin cămările inimilor, 
câte libertăţi, 
ar fi trebuit să conceapă, 
sufletelor arvunite să-I suporte Timpul, 
indezirabil cu nevoile existenţiale, 
şi corupt, 
al acestei Lumi, 
gata să se sinucidă, 
încă de la facerea ei, 
când a intrat într-o depresie profundă. 

88) Nicovala 


Aş vrea să mor mai repede, 
decât Nicovala, 
pe care-mi bat Gândurile, 
ceasornicele aflate mereu în revizie, 
care nu mă mai pot urca, 
la ora exactă, 
a Fericirii mele. 

Aş vrea să pot înţelege băncile, 

care-mi macină Destinul, 

aşezat şi el, 

la un capăt de toartă, 

al cănii prea pline, 

de a mai fi, 

Eistenţa mea. 

89) Invidiile străzilor 


Ce replici murdare, 
ar mai măcina, 
invidiile străzilor, 
neasfaltate cu bunul simţ, 
atunci când regula de bază, 
a jocului Existenţei, 
constă în preamărire? 

Nici un cercel din urechea Absurdului, 

n-ar mai fi scos vreodată, 

la vânzarea nunţilor de oase, 

albite-n creierii Ruşinii, 

dacă am învăţa să ne murim ambiţiile, 

în pământul nesăpat al Sincerităţii. 

90) Fiinţa Justiţiei 


O Justiţe adevărată, 
acceptă divinitatea, 
ca fiind parte din fiinţa ei, 
doar atunci când Păcatul, 
a ajuns la maturitatea propriilor Iluzii ale Vieţii, 
pe care nu le mai poate renega, 
la porţile indecente ale Prostiei. 

Gratiile nu sunt făurite numai pentru grătare, 
atunci când fărădelegile dau în foc. 

Pacea este o scuză a replicilor, 
care nu au linşte, 

nici în ruptul capului unor Speranţe, 
trădate şi decapitate de către Destin. 

91) Greierii unor Virgule 


Cel risipit de Soartă, 
va deveni, 

găsit de Cuvântul întrupat al Existenţei, 
drept un mântuitor, 
care şi-a recules oile Speranţelor, 
în staulul existenţial al Adevărului, 
unde Moartea a devenit, 
matroana stabilimentului unor suflete virgine, 
pe care nici o Decepţie nu le mai poate aştepta, 
odată trecute dincolo de Iluziile Vieţii. 

Greierii unor Virgule, 
abia aşteaptă să poată muşca, 
din fărădelegile existenţiale, 
ale Conştiinţei. 

92) La procesul de stabilire a paternităţii 


într-o Singurătate, 

nici un Adevăr nu poate avea dreptate, 
fiindcă toate oalele şi ulcelele Lumii, 
se zbat în cioburile unor Amintiri, 
orfane de tată şi de mamă, 
ale Amurgurilor, 
unor simţăminte, 
pe care nici una dintre Zile, 
nu le mai pot înţelege, 

Depresiile, 

decăzute din drepturile părinteşti, 
ale unor Cuvinte, 
în sufletul cărora, 
a intrat igrasia Sentimentelor, 
pe care nu le-a recunoscut niciodată, 
la procesul de stabilire a paternităţii, 
Iubirea. 


113 



SORIN CERIN - A FI POET 


93) Poliţie sentimentală 


Nici o cratimă nu valorează cât un punct, 
pus acolo unde trebuie, 
în sufletul oceanului de Vise, 
care se zbat, 

în valurile unei Existenţe debusolate, 
care şi-a pierdut demult Mântuitorul, 
de care avea nevoie, 
pentru a trece graniţa Desăvârşirii, 
unor Păcate Originare, 
care i-au fost impuse, 
în locul unui Dumnezeu terfelit, 
de şanţurile prin care cădea mort de beat, 
atunci când îngurgita, 
stelele alcoolice ale Mâniei, 
pentru care-şi făcea veacul, 
la secţia de poliţie sentimentală, 
a Existenţei. 

94) Verdict 


Sacralitatea a devenit un moft, 
unde Panicile, 
sunt patroanele existenţiale, 
ale prânzurilor de Clipe deocheate, 
ce nu mai pot primi în audienţă, 
nici o iubire sinceră, 
a unei Eternităţi, 
decăzute moral dar şi legal, 
din drepturile de a mai candida, 
la Moarte. 

Doar reglările de conturi, 
din ţinuturile imense ale Prostiei, 
mai pot tergiversa, 
verdictul. 


115 



SORIN CERIN - A FI POET 


95) Paşi de carton 


Cărămizi de zei, 

din zidul prăbuşit al Istoriei privirii, 
par a se pierde, 
pe hotarul unor promisiuni, 
de stele înlăcrimate, 

cernite peste obrazul amintirii unei Clipe, 
ale cărei porţi masive de sentimente, 
au fost închise pentru totdeauna. 


Caii sălbatici şi aroganţi ai uitării, 
nechează înspăimântător, 
scoţând din nările descărnate ale Zilei, 
aburul despărţirii. 


Scrisori insomniace păzesc orizonturile unei Nopţi, 
fără carte de identitate, 
a nimănui, 

ce vine doar ca să plece spre nicăieri, 

din întunericul unui suflet, 

spre bezna celuilalt, 

ambalând o existenţă, 

într-o cutie a regretelor, 

pentru a primi, 

zîmbete, 

vise, 

speranţe, 

din acelaşi carton, 

din care pare să ne fi fost clădiţi, 

paşii Destinelor. 

96) Trubadurii promisiunilor 


De ce trebuie să ne ascundem virgulele, 
după crenelurile unor semne de întrebare, 
roase de ploile de foc, 
ale prejudecăţilor firelor de păr încâlcit, 
care răvăşesc, 

imaginea de început de lume, 
a pălmilor bătătorite ale unui Cuvânt, 
care încă mai poate întrupa, 
o nouă existenţă, 
a Fericirii? 


Unde sunt trubadurii promisiunilor de altădată, 

tocmiţi la fiecare întâlnire cu Destinul, 

să ne înveţe religia unui Univers, 

pe care călcăm din de în ce mai dezrădăcinaţi, 

până şi propriile obsesii, 

care ne-au mai rămas, 

la ceas de amurg, 

al speranţelor. 

97) Nicăieri, niciodată 


Cât cer a fost predestinat, 
pentru a fi condamnat la moarte, 
odată cu sufletele noastre? 

Câte cimitire ale fericirilor, 
se vor mai naşte, 
în maternităţile Lumii, 
din ce în ce mai obsedată, 
de arta Morţii? 

Pe cine mai interesează, 
dacă Clipa eternă a iubirii, 
mai are bani de un sicriu, 
în care să-şi închidă singurătatea? 

Pe nimeni, 

nicăieri, 

niciodată. 

98) Zori de aramă 


Cafeaua dimineţilor unor speranţe regăsite, 

este mai bună dacă este servită în zori de aramă, 

ce pare a nu rugini vreodată, 

în timp ce Destinul, 

răsfoieşte presa clipelor, 

viitoare sau trecute, 

din inima ta, 

lăsându-te să crezi că Voinţa, 
este amazoana, 

care va străbate jungla fiarelor unor întrebări, 
printre desişurile Răspunsurilor, 
ce-şi caută salvarea, 
în corăbiile naufragiate, 
ale Iluziilor, Vieţii, 
ce tocmai au ancorat, 

pe masa unde Scrisorile vechi ale Amintirii, 
îşi sorb alături de aceasta, 
acea licoare amară a neputinţei, 
de a regăsi din nou, 
în sufletul zilei, 

Viitorul, 

care le-a scris rândurile profunde de fraze, 
ce-aveau să le clădească vieţile, 
undeva- cândva, 

devenind azi un Trecut mai bătrân, 
decât Vremea. 

99) Nori de cearcăne 


Regrete de stânci obosite, 

se preling pe obrazul unor riduri, 

ale unui Timp ce pare că nu ne mai aparţine, 

înecat mai demult decaât Vrmea, 

în lacul oglinzilor paralele, 

al Iluziilor Vieţii. 


Nori de cearcăne, 

fură din cerul sufletului, 

fiecare picătură din ploaia de foc a virgulelor, 

care întreabă nonşalant, 

cât mai este ceasul, 

unui moment, 

ce ar ftrebuit să aparţină, 

unui Zâmbet, 

ce a rămas la fel de uscat, 

pe cât de singur, 

murind în pustietatea, 

altor întrebări, 

fără virgule, 

care nu mai aparţineau, 

Destinului. 

100) Muzeul trăirilor pierdute 


Zidurile surpate ale sufletelor, 
s-au reunit la Crâşma Uitării, 
dorind să iniţieze, 

formarea unui muzeu al trăirilor pierdute, 
în cazinoul fără nume al Deşertăciunii, 
care-şi bea în fiecare seară Clipele, 
pe tejgheaua crematoriilor de vise, 
unde se afumă Adevărul, 
cu noi credite de Iluzii ale Vieţii, 
primite în dar de la Minciună. 


Străzi ale privirilor pustiite de doruri, 
fără intersecţii. 

duc către cimitirele unor Zori, 

pe care nici ghinioanele nu-i mai acceptă, 

să devină măcar, 

nişte suspine, 

trase la roţile de foc a le sentimentelor, 
din caruselul unor Amintiri, 
devenite ale nimănui. 

101) Stele de gânduri 


în lumea elitelor focurile patimilor se înteţesc, 
între Prima Iesle, 

Prima Doamnă, 

Primul om în stat, 
de ce nui şi primele hamuri, 
primele surogate de adevăruri, 
primele fericiri adevărate? 


Stele de gânduri, trăiri, întrebări, 

ning pe caldarâmul Luminii Divine din noi, 

pe care ne e teamă să călcăm, 

spre a nu înţelege cu adevărat, 

ceea ce trebuia să ştim dintotdeauna, 

că totul este atât de fals, 

încât până şi cele mai mieroase verbe ale înţelesurilor, 
devin pietre de moară, 
care ne cern existenţele, 
până când devin, 
făina nonsensului, 

din care se frământă pâinea Deşertăciunii, 
propriilor noastre vieţi. 

102) Pleoape închise 


Amurguri de stele, 

ning peste pasiunile ochilor de cer, 

ai Amintirilor din ce în ce mai rebele, 

trestii aplecate-n vântul unei zări, 

a Lacrimii de Vis, 

pe care dorul cărunt al nesocotinţei, 

încă o mai întreabă, 

dacă se poate scurge pe rănile adânci ale Trecutului, 

ce-şi făcuse loc, 

într-un ungher al sufletului, 

unde să nu mai poată fi găsit, 

de legile aspre ale întâmplării, 

ce nu vor aparţine niciodată, 

pleoapelor care vor să rămână închise, 

în propria lor închisoare, 

alături de Lumină Divină? 

103) Data unei întâlniri 


Trupuri de ani în descompunere, 
stau înşirate-n data unei întâlniri, 
unde aştept să te revăd, 

Eternitate a Clipei, 

în care aş fi dorit să rămân aceeaşi pasiune, 

a unei iubiri, 

neştiind că strada, 

unde trebuia să ne revedem, 

se numea Iluzia Vieţii. 


Creste de cocoşi mutilaţi ai sentimentelor, 

au uitat ora exactă, 

neştiind la cât să te aştept, 

în acelaşi ungher al inimii, 

pe care-1 pierdusem, 

odată cu despărţirea. 


Orizonturile de hârtie a scrisorilor de dragoste, 

s-au rupt de istorii întregi, 

încât adresele faptelor au fost pierdute, 

pe bolta nopţii unui întuneric atât de mut, 

încât nu mai ştiu încotro sau unde, 

ţi-aş mai putea rosti numele, 

devenit o rană, 

a singurătăţii. 

104) Silnicie 


Lanţuri de diamant, 
rup sticla aşteptăruilor, 
îngropând singurătatea Soarelui, 
în lumina de început de încercare, 
ce nu se dă abătută niciodată, 
oricât de mare ar fi deşertul patimilor, 
pe care cerurile păcatelor, 
osândite la viaţă veşnică, 
ar trebui să le treacă, 

spre spânzurătoarea de lacăte ale reuşitelor, 
cu chei pierdute, 
la uşile zăvorâte, 
ale inimilor, 

împietrite de ţărmurile fără vlagă, 
din crepuscurile zâmbetelor unor flori, 
ale silniciei de a exista. 

105) Nori orfani 


Boabe de noroc, 
folosite la ghicitul în patimi, 
se strivesc de ochii pierduţi, 
ai nepăsării unei pustietăţi, 
delincvente, 
a Timpului. 

Ghicitoare cu har, 

sparg zodiile globurilor de cristal, 

în promisiunile norilor orfani de cer, 

pe care-i trectoate ploile regretelor, 

atunci când vor să fie liberi pentru a călători, 

până dincolo de ce am fost, 

de dinainte de a ne naşte. 

106) Un Dumnezeu şomer 


Şi-am început să vărs ulciorul, 
crizelor de paşi din carton, 
ai Dreptăţii şi Libertăţii, 
aruncaţi la ghenă, 
pentru a fi reciclaţi, 
prin focul sacru, 

în păpuşi colorate din vinii ieftin, 
de păsări răpitoare, 

care se hrănesc cu stârvurile gusturilor, 
pentru plăcerile sexuale, 
ale Absurdului, 

din care ne-am clădit cărămizile unei vieţi, 

a legumelor înceţoşate, 

de ploile reci ale toamnelor, 

spre a fi culese, 

drept roade ale Deşertăciunii, 

unor patimi ale unui Dumnezeu, 

şomer în momentele Creaţiei, 

sărăcit de banii Perfecţiunii, 

încât a fost nevoit să cumpere o Existenţă, 

la preţ redus, 

pe care Destinul ar fi vândut-o oricum pe nimic, 

fiind sătul de ifosele ei fără de valoare, 

astfel am fost creaţi cât mai ieftini, 

cu întrebuinţări ale virgulelor cât mai sumare, 

roşi de rugina păcatelor, 

la Bordelul Fericirii, 

al cărei gard de Iluzii ale Vieţii, 

suntem. 

107) Reparaţii costisitoare 


Zeii perfecţiunilor, 

cu prefix schimbat, 

la depanarea Timpului, 

nu mai reuşesc să lege două fraze inteligibile, 

la telefonul fără apelant al Existenţei, 

care tocmai şi-a pierdut Sensul. 


Tronurile divine ale Gândurilor, 
din văzduhurile cele mai înalte ale înţelepciunii, 
şi-au vândut din strălucire, 
după ce au fost duse la tapiţerul Paradisului de vise, 
şi le-a afişat un preţ al repoşurilor, 
peste puterea lor de cumpărare, 

după care le-a schimbat arcurile ruginite ale plăcerilor, 
ce deveniseră patimi, 
cu altele, 

care-i înţepau pe cei care se aşezau pe ele, 

şi care de data asta au devenit, 

cele mai puternice droguri, 

pe care nici Infernul nu reuşiseră să le făurească, 

deoarece noile arcuri aveau o defecţiune, 

cu nume de Iubire Adevărată, 

a Adevărului Absolut, 

ce nu poate fi compatibilă, 

cu propovăduirile şi comportamentul. 

Sfinţilor Părinţi, 
care zâmbesc şăgalnic, 

din spatele icoanelor înnegrite de întunericul suferinţelor, 
ştiind ei de ce. 


128 



SORIN CERIN - A FI POET 


108) Cearşafurile pasiunilor 


Coşuri împletite de întrebări, 
plutesc pe feţele râului vieţii, 
purtând lumânările naşterii, 
pentru a lumina trecutul unui viitor, 
al Morţii. 

Zdrenţe de cer murdărite cu patimi, 

sunt şterse de norii reculegerilor, 

de pe masa Absurdului, 

devenit peste noaptea frământărilor, 

predicatorul unui consens al fărădelegilor, 

unor credite luate pe ochii frumoşi ai Nopţii, 

din cearşafurile pasiunilor, 

ce nu pot fi uitaţi, 

de zorii care nu o vor mai regăsi-o, 

pe strada ruinată, 

a Singurătăţii. 

109) Fericirea din Paradis 


Chenare îndoliate, 

cu ora şi data înmormântării unei Amintiri, 
transformate în rame de icoane, 
pentru sfinţii iubirilor, 
ce încă se mai luptă, 
cu Deşertăciunea, 

lăsată de un Dumnezeu al Iluziei Vieţii, 

pentru a ne învăţa, 

că şi în Paradis, 

trebuie să suferi, 

pentru a fi fericit. 


Aripi de îngeri, 

mă înalţă către zâmbetul divin al Creaţiei, 
din infinitul privirii tale, 
pe care l-am redescoperit în această lume, 
în Cuvântul, 

care mi-a fost dat să-mi întrupeze, 
Simţirea. 

110) Apa Trecutului 

Şi am deschis larg, 

porţile norilor din suspinele frământărilor, 
căutând Inima Universului, 
în praful stelar din eternitatea Clipei, 
în care te-am pierdut. 

Vroiam să aflu, 

dacă mai bate pentru ora unei întâlniri, 
cu Absolutul, 

la tălpile căruia ne spălam frunţile, 

pline de sudoare ale promisiunilor, 

încercând să clădim statuia libertăţii de sine, 

pe roata olarului, 

ale cărui argile, 

era ţărâna trupurilor noastre, 

din care ne-am făcut căni de nemurire, 

să ne putem bea Apa Iubirii, 

până la ultima picătură de Zi, 

care s-a prăbuşit într-o noapte a despărţirii, 

spărgându-ne întreaga creaţie, 

/V A. . 

meat, 

atunci când am ajuns să bem Apa Trecutului, 
din pumnii Amintirilor, 

aceasta s-a scurs printre degetele reci şi nepăsătoare, 
ale Uitării, 

fără să ne mai intereseze, 

că undeva-cândva făceau parte din acelaşi pălmi, 

care se strângeau pe aleile sentimentelor, 

de teamă să nu se piardă, 

ca azisă ne lovească feţele, 

ce nu mai aparţineau atât de demult, 

săruturilor care eram odată. 

111) Pictorul Iluziei Vieţii 


Picturile patimilor viciate, 
au ajuns să se vândă la preţ de speculă, 
pe străzile soioase ale părerilor, 
unora sau altora, 
pentru care sacralitatea, 
este cel mai obişnuit mijloc, 
de a promova profanul, 
între pereţii igrazioşi şi dezumanizaţi, 
ai Moralei, 

unui pictor al Iluziei Vieţii, 
care aruncă la întâmplare, 
pe şevaletul trăirilor, 

culori sentimentale din ce în ce mai reci şi posomorâte, 
pentru a desena străzile pustiite de vremurile unor Ani, 
atât de gârboviţi, 

încât s-a ajuns ca să le facă Piaţa Minciunilor, 
Dreptatea unui Adevăr, 
care cumpără orice, 

de pe tejghelele fericirilor sau suferinţelor, 

la preţ de speculă fireşte, 

în afară de onoare, cinste sau demnitate. 

